Srpski gardisti spremni za paradu u Pekingu (video, foto) - Sputnjik Srbija\n13:30 26 Septembar 2020\nSrpski gardisti spremni za paradu u Pekingu (video, foto)\n11:44 14.08.2015 (osveženo 12:39 31.07.2019) Preuzmite kraći link\nPripadnici Garde Vojske Srbije, koji će 3. septembra učestvovati na vojnoj paradi u Pekingu, završili su danas pripreme, sa porukom da su spremni za zadatak i da će u najboljem svetlu predstavljati našu vojsku i državu.\nParada u Pekingu biće održana povodom 70 godina od svetske pobede nad fašizmom i pobede kineskog naroda u narodno-oslobodilačkoj borbi protiv Japana, a na njoj će osim Srbije učestvovati i Rusija, Pakistan, Meksiko, Kuba, Tadžikistan, Kazahstan, Belorusija, Monglija, Egipat, Laos, Kambodža, Kirgistan i Vanuatu.\nVođa srpske delegacije potpukovnik Vladimir Vukajlović rekao je da je Garda završila pripreme koje su planirane u Srbiji, te da će u narednih nekoliko dana u Peking krenuti 81 gardista, koji će predstavljati Srbiju na Vojnoj paradi 3. septembra.\nVukajlović je istakao da je nedavno učešće na paradi u Moskvi bilo neprocenjivo iskustvo koje je gardistima olakšalo pripreme za pekinšku paradu i koje će im olakšati realizaciju tog zadatka.\nUz napomenu da je učešće na paradi u Pekingu novo iskustvo, Vukajlović je rekao da bi strojevi korak i sama parada trebalo da budu u nekom blažem ritmu.\nKomandant Gardijskog bataljona i Nacionalnog ešalona Vojske Srbije major Marko Marjanović poručio je da su gardisti pripremljeni za zadatak i da nemaju čega da se stide u Pekingu.\n„Predstavićemo našu vojsku i zemlju u najboljem svetlu“, rekao je on i dodao da je strojevi korak kojim će se gardisti kretati propisan pravilima službe i da je malo teži i komplikovaniji u odnosu na većinu strojevih koraka stranih vojski.\nPoslednje pripreme srpskih gardista pred odlazak u Peking\nRazvodnik Bojan Marić, jedan od gardista koji će predstavljati Srbiju u Pekingu, rekao je da su pripreme za tu paradu prošle dobro, da se vežbalo svakog dana i da su gardisti uspeli da postignu željeni „korak i ritam“.\nPuške za paradu obezbeđuje kineska strana, a reč je o tipu T-51 koje su najsličnije poluautomatskim puškama M-59 koje koristi garda Vojske Srbije.\nGardisti Srbije će nositi prepoznatljivu svetlo plavu počasnu uniformu koju nose prethodnih 60 godina.\nGardisti početkom sledeće nedelje putuju u Kinu, a njihov povratak u Srbiju predviđen je dan nakon parade.\nvojna parada, Vojska Srbije, Kina, Srbija, Peking


Centar za lokalnu samoupravu (CLS) saopštio je da je u juče usvojenom budžetu grada Beograda predvidjeno 108 miliona dinara za uslugu „stručni nadzor nad realizacijom ugovora o JPP u pružanju usluge tretmana i odlaganja komunalnim otpadom u deponiji Vinča“, kao i da je toliko novca za ovu uslugu predvidjeno i u 2023. godini.\nDirektor CLS-a Nikola Jovanović je danas u pisanoj izjavi upitao „zašto se za ovu namenu izdvaja skoro dva miliona evra i zašto nadzor u ime Grada ne vrši nadležni Sekretarijat za zaštitu životne sredine“?.\n„Ugovor sa koncesionarom u vezi sa spalionicom otpada u Vinči loše je ispregovoran i finansijski nepovoljan po Beograd. Naša procena je da će na kraju koštati Beogradjane 1.5 milijardu evra u narednih 25 godina“,naveo je Jovanović.\nOdbornici Skupštine Beograda usvojili su juče budžet za 2022. godinu koji iznosi više od 160 milijardi dinara, od toga budžet Grada iznosi 146,3 milijarde dinara, a budžeti gradskih opština 14 milijardi.\nbudžet, CLS, Spalionica, Vinča


0\tAugust 5, 2020 1:47 pm\nDruga sezona serije Senke nad Balkanom dostupna na Amazonu\nPredsednik SAD Donald Tramp 4. avgusta je potpisao zakon na osnovu kojeg će godišnje biti izdvajane gotovo tri milijarde dolara za projekte očuvanja životne sredine, rekreaciju u prirodi i održavanje nacionalnih parkova i drugog državnog zemljišta u SAD.\nKongres SAD usvojio je taj predlog zakona ubedljivom većinom.\nTramp je rekao da “nije bilo ničeg sličnog” od mandata američkog predsednika s početka 20. veka Teodora Ruzvelta, koji je uspostavio zaštitu mnogih nacionalnih parkova, šuma i spomenika prirode, javlja agencija Asošijejted pres.\nZakon koji je potpisao Tramp, predvidja izdvajanje oko 900 miliona dolara godišnje za fond za zaštitu životne sredine, duplo više nego sada, i još 1,9 milijardi dolara godišnje za unapredjenje nacionalnih parkova i šuma i zaštite divljih životinja.\nPristalice novog zakona navode da je to najznačajniji pravni akt o očuvanju životne sredine u gotovo pola veka, javlja AP.\nEvo kako da izračunate iznos vašeg drugog stimulusnog čeka\nOUTSOURSUJTE KNJIGOVODSTVO KOD NAS – MODERNA AKTIV 0\nStanovnici Čikaga u fazi 1B-Plus državnog plana za vakcinaciju sada se mogu vakcinisati u United Centru 0


Злочини над Србима у Сараjеву имају посебну тежину | Јадовно 1941.\nZločini nad Srbima u Sarajevu imaju posebnu težinu\nKnjiževnik i predsjednik Udruženja građana “Istina” Dušan Zurovac rekao je da su zločine nad Srbima u Sarajevu počinile jedinice Armije RBiH i policije nad lojalnim Srbima koji su ostali u gradu, što ima posebnu težinu, jer se radi o zločinu kojeg država vrši nad svojim stanovnicima.\nZurovac je istakao da je neopsorno utvrđeno da je u Sarajevu tokom proteklog rata bilo 128 logora i zatvora kroz koje je prošlo nekoliko hiljada sarajevskih Srba.\n“U taj broj nisu uključeni privatni logori i privatne javne kuće, a utvrđeno je da su u svim tim zatvorima i logorima Srbi mučeni na sve moguće načine, premlaćivani u ubijani”, rekao je Zurovac za “Novi reporter”.\nOn je naveo podatke prema kojima je “Istina” popisala 2.452 ubijena Srbina, a Institut za istraživanje srpskih stradanja iz Beograda napravio je spisak od 8.225 ubijenih sarajevskih Srba, dodajući da to još nisu konačni brojevi.\nZurovac je naglasio da bi Bošnjacima najviše odgovaralo da prisvoje i srpske žrtve, odnosno sa svoje zločine ubroje u “staradanje Sarajeva” i izbjegnu optužbu za genocid.\nOn je rekao da je je “Istina” predala Okružnom tužilaštvu u Istočnom Sarajevu 210 tužbi protiv 483 naredbodavca i neposredna izvršioca zločina, te da je, poslije formiranja Suda i Tužilaštva BiH, tužilaštvo u Istočnom Sarajevu proslijedilo te predmete.


Saglasnost na pravila o radu prenosnog sistema | Energetski portal Srbije\nSaglasnost na pravila o radu prenosnog sistema\n21.07. 2014 Srbija\nSavet Agencije za energetiku (AERS) dao je na sednici održanoj 18. jula 2014. godine, saglasnost na Pravila o radu prenosnog sistema „Elektromreža Srbije“ (EMS), kojima se uređuju tehnički aspekti odnosa između sistema za prenos električne energije i korisnika tog sistema.\nOvim Pravilima se uspostavljaju njihova prava i obaveze tako da se omogući racionalan razvoj i efikasno korišćenje sistema, kao i slobodan pristup i ravnopravan položaj korisnika sistema. Ovo je nova verzija, usklađena sa Zakonom i Uredbom o uslovima isporuke i snabdevanja električnom energijom.\nOdluci nezavisnog regulatornog tela na srpskom tržištu energije prethodio je proces pripreme ovih pravila, uz učešće stručnih timova JP EMS i AERS, kao i javna konsultacija svih zainteresovanih institucija i korisnika prenosnog elektroenergetskog sistema.\nPravila o redu prenosnog sistema stupiće na snagu po objavljivanju u „Službenom glasniku Republike Srbije“.\nAgencija za energetiku odobrila izgradnju ogranka gasovoda...\nJavna konsultacija o Planu razvoja prenosnog sistema...\nIspitivanje povrede konkurencije na tržištu prirodnog...\nNeće biti povećane cene gasa u Srbiji


Izetbegović o bojkotu iz Repubike Srpske: Svakako su godišnji odmori, u septembru se sve nastavlja - Glas Srpske\nIzetbegović o bojkotu iz Repubike Srpske: Svakako su godišnji odmori, u septembru se sve nastavlja\nSrna 26.07.2021 22:40\nSARAJEVO - Predsjednik Stranke demokratske akcije (SDA) Bakir Izetbegović komentarisao je današnje zaključke sastanka parlamentarnih stranaka sa sjedištem u Republici Srpskoj.\nIzetbegović je za televiziju Hajat prokomentarisao odluku da predstavnici u državnim organima vlasti iz reda srpskog naroda ne učestvuju u donošenju odluka rekavš da je to trebalo startati sa 1. augustom.\n“Tada bi svi išli na kolektivne godišnje odmore, faktički parlamentarci, članovi Savjeta ministara, tako da je august svakakako bio mjesec vakuma u radu. Pomjerili su to za sedam dana, tako da će vjerovatno taktizirati da vide mogu li šta dobiti u narednih 40 dana, a onda će se u septembru sve nastaviti. Koje je to pravo ugroženo srpskim predstavnicima? Pravo da negiraju genocid, pravo da slave ratne zločince, pravo na jedan aparthejd koji živimo u RS. U RS imamo 20 odsto nesrba, a samo je tri odsto na rukovodećim funkcijama. U RS je Bošnjacima zabranjen Bosanski jezik, u RS se osveštavaju, dakle imaju srpske slave pravoslavne, državne institucije, škole. Oni misle da su ugroženi?”, pita Izetbegović.\nDodao je da posljednjom Inckovom odlukom ne samo da neće negirati genocid, ne samo da neće slaviti zločince, nego će sve ovo što sam nabrojao, cijeli ovaj katalog polako odustati od toga.\n“Kažu da bi željeli da se dogovorimo, da se ništa ne nameće. Sve možemo da se dogovorimo, ovo sve što sam nabrojao i još mnogo toga. Jedno vrijeme će da prave krizu i onda će da odustanu, jer nisu u pravu”, kazao je Izetbegović.\nPodsjećamo, nakon današnjeg sastanka predsjednika parlamentarnih stranaka sa sjedištem u Republici Srpskoj povodom odluke Valentina Incka da nametne dopunu Zakona u vezi sa zabranom i kažnjavanjem negiranja genocida doneseno je pet zaključaka među kojima je i onaj o bojkotu srpskih predstavnika u radu institucija BiH, prenosi klix.ba.\nOdluka Okružnog suda: Zeljkoviću i ostalim mjesec dana pritvora\n18. 09. 2021 08:23\nRadovan Višković, predsjednik Vlade Republike Srpske: Priča o malignom ruskom uticaju vrijeđa zdrav razum\n18. 09. 2021 07:59\nAđijusu ne pada na pamet da poštuje međunarodna pravila\n18. 09. 2021 06:59\nAdvokat Branislava Zeljkovića: Ono što mu se stavlja na teret nema elemenata krivičnog djela\n17. 09. 2021 23:48\n17. 09. 2021 21:49\nU toku ročište o prijedlogu za pritvaranje Branislava Zeljkovića i drugih\n17. 09. 2021 18:12\nČampara najavio tužbu protiv Izetbegovića zbog klevete\n17. 09. 2021 18:11\nNovaković Bursać: Politička bijeda u režiji i izvedbi SDS-a i PDP-a\n17. 09. 2021 16:55\nZaposleni u zajedničkim institucijama protestuju u ponedjeljak\n17. 09. 2021 15:31\nKojić: Institut za traženje nestalih i dalje političko tijelo\nStevandić: Šefovi klubova i stranaka iz srpske da održe konferenciju za novinare prije sjednice Parlamenta BiH\n17. 09. 2021 15:23\nStvorene sve pretpostavke za otvaranje mosta „Bratoljub“\n17. 09. 2021 15:11\nFBiH: Virusom korona zaraženo još 578 ljudi, preminulo 15\n17. 09. 2021 15:06\nZa šta tužilaštvo tereti Zeljkovića i ostale: Osumnjičeni da su duplim fakturama “pumpali“ cijene maski\n17. 09. 2021 14:39\nOdgođeno ročište za određivanje pritvora Zeljkoviću i drugima\n17. 09. 2021 14:15


Novi Sad: Izmena režima saobraćaja u Partizanskoj ulici - Društvo - Dnevni list Danas\nPočetna » Vesti » Društvo » Novi Sad: Izmena režima saobraćaja u Partizanskoj ulici\nA. D. M.06.05.2022. 10:35\nRežim saobraćaja u Partizanskoj ulici od sutra će biti izmenjen, saopštila je Gradska kuća.\nSaobraćaj u toj ulici odvijaće se u oba smera, sa po jednom saobraćajnom trakom za svaki smer, uz ograničenje brzine kretanja vozila na 40 km/h. Nakon ove izmene, očekuje se i zatvaranje Partizanske ulice za saobraćaj, u narednim danima.\nIzmena režima saobraćaja stupa na snagu zbog radova na rekonstrukciji nadvožnjaka u toj ulici. U pitanju su radovi na rekonstrukciji i modernizaciji pruge Beograd-Subotica-Državna granica (Kelebija).\nizmena režima saobraćajaNovi SadPartizanska ulicaNovi Sad\nDruštvo • 15.06.2022. 09:17\nNovi Sad: Zabranjen saobraćaj u Svetojovanskoj ulici


U 2018. godini 80.000 vaučera za odmor u Srbiji - Užice Oglasna Tabla\nдецембар 21, 2017 0141\nPrijavljivanje građana za boravak od minimum pet noćenja u prijavljenim objektima počeće od 1. januara i trajaće do 15. oktobra iduće godine, saopštilo je Ministarstvo trgovine, turizma i telekomunikacija. To će biti četvrta godina zaredom kako se dele vaučeri i sprovodi Uredba o uslovima i načinu dodele i korišćenja sredstava za podsticanje unapređenja turističkog prometa domaćih turista na teritoriji Srbije.\nLista ugostitelja koji učestvuju u realizaciji šeme dodele vaučera biće objavljena 29. decembra 2017. godine. Tu listu će Ministarstvo sedmično ažurirati novopristiglim prijavama i objavljivati na internet prezentaciji Ministarstva (www.mtt.gov.rs).\nProf. dr Danica Grujičić 26.decembra u Užicu: „Razgovor na različite teme“\nSaopštenje za javnost GrO SNS Užice


Direktor Monteorganice demantovao tvrdnje odnosno lažnu vijest Ivice Dačića – Portal RTPV\nNaslovna / Vijesti / Politika / Direktor Monteorganice demantovao tvrdnje odnosno lažnu vijest Ivice Dačića\nRTPV 19. Januara 2020.\tPolitika Ostavite komentar 247 pregledi\nDirektor kompanije Monteorganica d.o.o. JOVAN NIKOLIĆ demantovao je tvrdnje prvog potpredsjednika Vlade i ministra inostranih poslova Srbije IVICE DAČIĆA prema kojoj je brat njegovog šefa obezbjeđenja, koji je iz Bijelog Polja, dobio otkaz nakon što se nacionalno izjasnio kao Srbin.\n„Gospodin VINKO PURIĆ je od novembra 2017. godine zaposlen u kompaniji Monteorganica koja se bavi kontrolom i sertifikacijom organske proizvodnje i finansira iz budžeta Ministarstva poljoprivrede Crne Gore. Angažovan je na poslovima stručnog saradnika za organsku stočarsku proizvodnju. Od novembra 2019. godine, tačnije prije dva mjeseca, gospodin Vinko Purić je potpisao ugovor na neodređeno vrijeme, znači ugovor o stalnom radnom odnosu, i na tim poslovima se nalazi i dan-danas” – saopštio je direktor Monteorganice Jovan Nikolić.\nLažnu vijest o navodnom otkazu Vinku Puriću, koju je iznio prvi potpredsjednik i ministar inostranih poslova Vlade Srbije u emisiji „Ćirilica” Televizije Happy 13. januara, prenijelo je više medija. Ivica Dačić je ovu lažnu vijest plasirao kao dokaz svoje neistinite tvrdnje da u Crnoj Gori svako ko se nacionalno izjasni kao Srbin dobija otkaz.\nPredhodno Obilježena „Ugostiteljska Nova godina“\nSledeće Lekić: Patrijarh Irinej za Svetog Savu u Pljevljima


LEPOTA & MODA: Nega kože - Ringeraja.rs\n100.398 registrovanih članova\nSundance kao br.1 od strane potrošača\nAutor: Uredništvo portala Ringeraja.rs | 10.7.2019\nSlovenačko udruženje za zaštitu potrošača ( ZPS) upravo je završilo jedno od najvećih testiranja krema za sunčanje u regionu. Kontrolisano je devet uzoraka krema za sunčanje dostupnih na slovenačkom tržištu s visokim faktorima zaštite, a većina ovih proizvoda može da se kupi i na našem tržištu. Pokazalo se da visoka cena proizvoda ne garantuje i najbolji kvalitet.\nTiziana u 23:00\nTiziana u 22:59\nRE: Razgovori mama 01/22\nflamingos u 22:47\nAna RR u 22:38\nAna RR u 22:36\nRešite se pigmentnih fleka i uživajte u bl...\nBeograd, Septembar 2021. - Ujednačeni ten smatra se oličenjem dobrog izgleda. Upravo iz tog razloga mnogim ženama pigm...\nNIVEA Rose Touch sa organskom ružinom vodicom\nBeograd, jul 2021. - Ruža je poznata kao kraljica cveća, simbol lepote i znak ljubavi. Međutim, ona ima i dugu tradiciju...\nKoje ime ce dobiti moja princeza???


Nova sednica Kriznog štaba danas u 16 sati, moguće popuštanje mera - JuGmedia\nPredsednica Vlade Srbije Ana Brnabić najavila je novu sednicu Kriznog štaba danas u 16 sati i dodala da će se prethodno sastati sa stručnim delom Štaba kako bi se razmotrilo koliko je moguće popuštanje mera.\nBrnabićeva je gostujući TV Pink istakla da se primećuje stagnacija, čak i blagi pad novozareženih u Beogradu, gde je i najviše vakcinisanih građana.\n“Obratićemo se javnosti nakon sednice Kriznog štaba. Saslušaću lekare i videćemo da pokusamo da nađemo neki balans. Trudićemo se da još malo relaksiramo mere, koje su sada među blažima u odnosu na zemlje Evrope, ali će se voditi računa da nastavimo sa rezultatima jer, iako su veliki brojevi novozaraženih, dosta su dobri”, objasnila je Brnabićeva.\nKako je dodala, vidi se stagnacija, čak blagi pad, ali to ne sme da se ugrozimo.\n“To znači da bismo ubrzo imali i 40 odsto stanovnika potpuno zaštićenih i drugom dozom. Imamo i 1.039.000 revakcinisanih građana ili 18 odsto punoletnih stanovnika, rekla je Brnabić i najavila da u ponedeljak stiže 106.470 doza Fajzer vakcina i 500.000 Sinofarm cepiva”, kazala je ona i najavila da večeras stiže i 57.600 doza AstraZeneka vakcina iz Kovaks programa.\nRazume da je ljudima svega dosta, ali uvek moramo da razmišljamo da se mora brinuti o medicinskim radnicima, koji su pod ogromnim pritiskom i kako je naglasila, važne su mere zbog njih.\n“Da nismo imali vakcine, brz i kontrolisan proces imunizacije i mere, koje su neuporedivo blaže nego u drugim zemljama, imali bismo više od 10.000 zaraženih dnevno. Mi ne možemo biti bezbedni, ako komšije i prijatelji nisu bezbedni”, rekla je Brnabićeva.\nVakcinacija je pitanje nacionalne bezbednosti\nPovodom hapšenja pojedinih antivaksera koji se su oglašavali na društvenim mrežama, Brnabićeva je rekla da su lažne vesti o vakcinaciji nešto što građane može koštati života.\n“Ako je i jedna osoba koja je razmišljala da se vakciniše i čula laži pa od toga odustala i umrla, to je krivično delo. Moramo ozbiljno da se bavimo ovom temom, ovo je pitanje nacionalne državne bezbednosti”, istakla.\nPremijerka je odbacila navode da je predsednik Aleksandar Vučić antivakser, istakavši da je on jasno pozvao građane na vakcinaciju i da je najavio da će se uskoro vakcinisati.\n“Vučić je želeo da se vakciniše u trenutku kada znamo da imamo dovoljno vakcina. On sada otvara drugi krug masovne imunizacije. To će nam pomoći da dođemo do kolektivnog imuniteta”, kaže Brnabićeva.\nPozivajući se na podatke iz Izrela, ona je rekla da je dovoljno je da se vakciniše 56 odsto punoletnog stanovnoštva da bi se dostigao kolektivni imunitet.\n“Nadam se da ćemo doći do toga do kraja juna i da ćemo moći da nastavimo normalan život”, navela je predsednica Vlade Srbije.\nPovodom ulaska pojedinih bolnica u kovid sistem, Brnabić je rekla da je zbog toga važno da postoje mere.\n“Razumem da je ljudima svega dosta, ali uvek moramo da razmišljamo i o zdravstvenim radnicima u kovid zonama koji su pod ogromnim pritiskom. Moramo da im pomognemo da bi oni mogli da zaštite živote građana. Zato su važne mere”, rekla je Brnabić.\nNavela je da bi u Srbiji, kad ne bi imala vakcine, dobar informacioni sistem za prijavljivanje za vakcinaciju i mere za sprečavanje širenja korona virusa, broj novozarežnih bez sumnje bio veći od 10.000 dnevno.\nEkipa vranjskih maratonaca dvanaesta na „Skopje Run 10k“\nČlanovi vranjskog Atletskog kluba „Vranjski maratonci“ osvojili su 12. mesto u ekipnoj konkurenciji na trci održanoj pod nazivom „Skopje Run 10k“…


Goran Trivan na konferenciji Južne i Jugoistočne Evrope, Foto: Promo, ministarstvo zaštite životne sredine\nVRLO VAŽNA KONFERENCIJA U BEOGRADU\nOn je ocenio da je potrebno da se diskutuje o ekološki ispravnim tehnologijama\nObjavljeno: 05.12.2018. 12:26h\n- Ministarska konferencija o inovativnim rešenjima za zagađenje u Južnoj i Jugoistočnoj Evropi, koja se danas i sutra održava i Beogradu, odličan je trenutak da se bolje povežemo i udruženom energijom dođemo do novih ideja i rešenja koja mogu predstavljati korak napred u prevenciji i smanjenju zagađenja - kazao je Trivan na otvaranju skupa.\n- Jugoistočna i Južna Evropa, kao i ceo svet suočavaju se sa zajedničkom odgovornošću i nužnošću da svoj ekonomski razvoj usklada sa potrebama ljudi i prirode i da se prirodni resursi sačuvaju za buduće generacije - istakao je Trivan.\n- Najviši predstavnici zemalja regiona će na konferenciji u Beogradu razgovarati o održivom upravljanju resursima, cirkularnoj ekonomiji, ulozi privatnog sektora i lokalnih samouprava u zaštiti životne sredine, jačanju nauke - kazao je Trivan.\nPrvi koraci ka smanjenju zagađenja su promena tehnologija i pošumljavanje. "Moramo na tome svi zajedno raditi, jer je smanjenje zagađenosti jedan od najvažnijih puteva ka zdravijoj budućnosti", rečeno je danas na Konferenciji #SolutionsToPollutionsSerbia #BeatPollution ??? pic.twitter.com/gdHrZijvrv\n— Ministarstvo ZŽS (@MinistarstvoZZS) December 4, 2018\n- Konferencija je važna priprema za Skupštinu UN koja će biti održana marta 2019. u Najrobiju, a koja treba da pomogne u identifikaciji inovativnih rešenja za izazove u životnoj sredini i održivoj potrošnji i proizvodnji - rekao je Trivan.\n- Izveštaji Svetske zdravstvene organizacije govore da posledice zagađenja trpe svakodnevno destine miliona ljudi u svetu, a takvo je stanje i u regionu i zbog toga moraju da se preduzmu hitne mere kako bi se u regionu smanjilo zagađenje - preporučio je Tripati.\nU 2019. izrada dokumentacije za gradnju postrojenja za preradu otpadnih voda\n- Ministarstvu su vode prioritet i zato smo smo godinu dana posvetili pripremama za sledeću godinu kada se, zajedno sa lokalnim samoupravama, kreće u investiranje izrade projektno-tehničke dokumentacija za izgradnju postrojenja za preradu otpadnih voda u koja će se ulagati od 2020. godine -rekao je on novinarima na konferenciji o inovativnim rešenjima za smanjenje zagađenja u jugoistočnoj i južnoj Evropi.\n- Zbog toga ćemo inicirati nove strategije koje će ponovo utvrditi kolike su naše rezerve pijaće vode, a posebnom strategijom će se utvrditi i koliko površinskih voda ima u Srbiji i na koji način se mogu koristiti - naveo je Trivan.\nUspešno završen prvi dan Ministarske konferencije "Inovativna rešenja za smanjenje zagađenja u Jugoistočnoj i Južnoj Evropi" #BeatPollution #Srbija #zagađenje #SollutionsToPollutionsSerbia ?♻? pic.twitter.com/WhZjwtw1y6\n- Insistiraćemo da se sve sektorske politike moraju uklopiti u zaštitu životne sredine, da ekologija bude jedna od najavažnijih stvari u svakom resoru, odnosno da svaki ministar mora biti i ministar životne sedine, bez obzira koji resor vodi - rekao je Trivan.\nGoran TrivanMinistarstvo zaštite životne sredine i održivog razvojaKlimatske promeneKonferencijaEkologija


Paketići za svu decu u vrtićima i školama - Srbobran Danas\nNovogodišnje praznike ni jedno dete neće dočekati a da nije dobilo poklon, za to se postarala lokalna samouprava, koja je obezbedila 1.700 paketića i tokom dva dana, sa sve Deda Mrazom, obišla svih 9 vrtića PU „Radost“ i sve 4 osnovne škole u opštini Srbobran.\nObezbeđeni su paketići za svu decu, od najmlađe grupe u vrtićima do učenika osmih razreda u školama. Deda Mrazu su u ovom obimnom poslu pomagali: predsednik opštine Srbobran, Radivoj Debeljački, član Opštinskog veća iz domena prosvete, Kristijan Kočiš, iz resora omladine Jovica Andrić, kao i predsednici Saveta Mesnih zajednica, Slobodan Subić – Srbobran, Miloš Jovanović – Turija, Dejana Aleksijević – Nadalj, uz nekolicinu saradnika i članova saveta iz sva tri naseljena mesta.\nBilo je potrebno dva dana da radost koju nose paketići pronađe put do svakog deteta, ili bar do onih najmlađih koji se najiskrenije vesele dolasku Deda Mraza i poklona. Kako je ovo prvi put da se dele paketići baš za svu decu, zadovoljstvo je bilo vidno i kod onih koji su paketiće delili, na prvom mestu predsednika Debeljačkog.\n„Ovo je prvi put da smo obišli sve vrtiće Predškolske ustanove ‘Radost’, i sve osnovne škole u opštini Srbobran, kako bi smo svoj deci pred Novu godinu uručili paketiće. To je odluka naše lokalne samouprave koja će važiti i za naredne godine, jer želimo da razveselimo decu. Suština našeg rada i delovanja jeste bolji život mladih generacija, sve što radimo, od najmanjih do najvećih projekata, mora biti rađeno u njihovu korist, mora biti dobro za njihovu bolju budućnost. Ovoga puta obezbedili smo 1.700 paketića za obilazak vrtića i škola, a dodatne novogodišnje paketiće podelićemo prilikom proslave badnjih večeri naših sugrađana katolika i pravoslavaca“, najavio je još poklona predsednik opštine Srbobran, Radivoj Debeljački.\nTokom današnjih obilazaka vrtića, svaki od njih je obišla i direktorica PU „Radost“, Biljana Bajić, koja se još jednom zahvalila lokalnoj samoupravi na pažnji i podršci koju pridaje njenoj ustanovi. „Veliko hvala lokalnoj samoupravi, predsedniku Radivoju Debeljačkom i njegovim saradnicima, što su po prvi put organizovali ovako lepu i veliku akciju, gde su sva naša deca dobila paketiće. Obišli smo sve naše objekte, 7 u Srbobranu i po 1 u Turiji i Nadalju, deca su u svakom od njih dočekala Deda Mraza i predsednika opštine sa pesmom i igrom, bili su jako radosni i uživali su u današnjem danu. Bio je ovo zadnji radni dan u ovoj godini i mislim da smo ga iskoristili na najlepšti način“, zaključila je ovim rečima obilaske direktorica Bajić.\nViše fotografija nastalih tokom podele paketića u sredu i četvrtak, možete pronaći u našoj facebook galeriji.


ALEKSANDRA OTKRILA KOJE KRITERIJE JE MORALA ZADOVOLJITI DADILJA – Haber.ba\nAleksandra Prijović je poslije porođaja polako počela da se pojavljuje na televiziji, ali i na obilježavanjima važnih momenata u životima svojih prijatelja, saradnika i članova porodice. Međutim, kako sama priznaje, postala je od onih žena koje “stalno gledaju na sat”, i “jedva čekaju da se vrate kući” koliko god provod bio dobar.\n– Najčešće ga ostavljamo mojoj i Filipovoj mami, a često je s njim i žena koja ga čuva i koju smatramo članom porodice. Aleksandar je postao mezimac naših porodica pa se svi utrkuju u tome ko će da provodi vrijeme s njim – ispričala je Prijovićka, otkrivajući potom koje kriterije je morala da zadovoljiti dadilja za malog Aleksandra.\n– Da bude brižna, da voli djecu i da na najbolji mogući način učestvuje u njegovom odrastanju. Baš takvu smo i našli – zadovoljno je poručila pjevačica,prenosi Azra\nTeme:Aleksandra Prijović, dadilja, kriteriji


Faktor | Svi znaju, niko ne prijavljuje: Davanje mita prije i tokom porođaja nije društveno prihvatljivo\n29.03.2022. / 12:20\nKorupcija u porodilištima je javna tajna. Društvene mreže bruje o ovom problemu, a često se, obično nakon nekog tragičnog događaja koji uzbuni javnost, iz prve ruke mogu čuti iskustva žena koje su bile primorane dati "kovertu" da bi sve proteklo u najboljem redu. Problem je, međutim, što se veoma mali broj osoba odlučuje prijaviti korupciju u zdravstvenim ustanovama.\nU Tužilaštvu Kantona Sarajevo jučer je tim povodom održan sastanak sa predsjednicom Udruženja "Baby Steps" Amilom Tatarević.\nKako je saopćeno iz Tužilaštva KS, tema sastanka je bila procesuiranje pojedinačnih koruptivnih radnji u porodilištima, čime bi se kroz davanje primjera ostalima djelovalo na smanjenje korupcije.\n- Prezentirani su nalazi, rezultati rada i preporuke iz publikacije Udruženja vezano za borbu protiv korupcije u porodilištima. Na sastanku je dogovorena praktična saradnja između Udruženja i Tužilaštva KS s ciljem preveniranja i efikasnijeg suprostavljanja u konkretnim slučajevima korupcije u sarajevskim porodilištima - naveli su iz Tužilaštva KS.\nDodaju da su Tužilaštvo KS i Udruženje "Baby Steps" opredijeljeni da zajedničkim snagama i svako u svom domenu djelovanja, daju svoj doprinos u generalnoj prevenciji u smislu potrebe mijenjanja postojećeg mentaliteta društvene prihvatljivosti davanja i uzimanja mita prije, tokom i poslije porođaja.\n- Tužilaštvo je izrazilo opredjeljenost za proaktivan pristup u radu na konkretnom spriječavanju, procesuiranju i kažnjavanju počinilaca ove vrste koruptivnih krivičnih djela - naveli su iz ove institucije.\nTužilaštvo KSbaby stepsmitoporodilišta\nIzborna prevara u Srebrenici: Nakon 16 mjeseci najavljuje se tužilačka odluka u slučaju Bektić


Vučić: Odbijam tobožnje kompromisno rešenje Kvinte koje bi unižavalo Srbiju - Radio Kosovska Mitrovica\nVučić: Odbijam tobožnje kompromisno rešenje Kvinte koje bi unižavalo Srbiju\n21. September 2021, 11:34 -> 11:52\nPredsednik Srbije Aleksandar Vučić rekao je, nakon sednice Saveta za nacionalnu bezbednost, da Srbija traži povlačenje svih trupa koje su upale na sever Kosova i Metohije, hitan odgovor EU da li postoji Briselski sporazum o pravnom prometu.\n“Ja sam u razgovoru sa najmoćnijim zemljama dobio predlog kako bi trebalo da izgleda kompromisno rešenje i odbio sam ga jer to nije kompromis nego unižavanje Srbije. Jedino rešenje je povlačenje svih trupa sa severa KiM, povratak na pređašnje stanje, a onda možemo da idemo da razgovaramo. Mi tražimo hitan odgovor od EU ostaje li Briselski sporazum na snazi ili ne i taj odgovor tražićemo u narednih mesec dana, a ako ga ne bude, to će nam takođe biti znak da taj sporazum više ne postoji”, rekao je predsednik Vučić.\nPrema njegovim rečima, jedino rešenje za ovu situaciju je povlačenje svih trupa sa severa Kosova.\nAleksandar Vučić je, obraćajući se medijima nakon sednice Saveta za nacinalnu bezbednost, da je doneto više odluka, zaključaka, predloga i preporuka. Istakao je da će Srbija nastaviti da insistira na očuvanju mira, pune stabilnosti i sigurnosti, ali i pune sigurnosti za srpsko stanovništvo na KiM.


Magazin Intermezzo – Banjaluka dobija moderan stadion\nUkoliko budu realizovane sve ideje Gradske uprave u Banjaluci, najveći grad RS bi kroz oko tri godine trebalo da dobije moderan fudbalski stadion sa pratećim objektima, koji će biti najmoderniji u BiH, pišu Nezavisne novine.\nStručna komisija izabrala Gradske uprave u Banjaluci izabrala je najbolje idejno rješenje za izgled novog stadiona koji će, kad bude završen, sigurno postati jedan od najprepoznatljivijih objekata u Banjaluci.\nČitav kompleks, koji će, pored centralnog stadiona kapaciteta od 30.000 mjesta, imati još dva pomoćna fudbalska terena od kojih će jedan imati i atlesku stazu, kompleks teniskih terena, terene za košarku i odbojku, će se prostirati na 204.170 metara kvadratnih, pišu Nezavisne novine.\nArhitektonska rješenja, predviđeni materijali, bezbjednosni standardi i drugi elementi ispunjavaju najviše svjetske standarde i stroge uslove koje zahtijevaju FIFA i UEFA.\nStadion će primati oko 30.000 gledalaca na tribinama, a prilikom koncerata, kada dio terena može da posluži i kao parter, i do 48.000.\nBudući stadion ispunjavaće najviše bezbjednosne standardne.


Gradonačelnika iz Meksika vezali za automobil i vukli kroz grad\nESKALACIJA NEZADOVOLJSTVA Bijesni mještani\nZahtijevaju popravljanje lokalnih cesti\nJedanaest ljudi je uhapšeno u južnom dijelu Meksika, u saveznoj državi Čiapas, nakon što su iz ureda izvukli gradonačelnika njihovog gradića, svezali ga za kamionet i vukli po cesti kroz grad.\nPolicija je intervenirala da oslobodi gradonačelnika ovog gradića Horhe Luis Eskadon Hernandeza (Jorge Luis Escadon Hernandez), koji, kako se navodi, nije zadobio teže povrede. Ovo je drugi ovakav napad od poljoprivrednika, koji zahtijevaju da gradonačelnik ispuni svoje obećanje iz predizborne kampanje i popravi lokalne ceste. Gradonačelnici i lokalni političari u Meksiku su često na meti narkomafija kada odbiju sarađivati s njihovim kriminalnim šemama, ali je vrlo rijedak slučaj da budu napadnuti zbog obećanja iz predizbornih kampanja.\nEskadon je saopćio da će pokrenuti tužbu zbog otmice i pokušaja ubistva.\nMeksiko Jorge Luis Escadon Hernandez\nEl Čapo ostavio testament: Šokantan zahtjev obradovao meksičkog predsjednika\nU bunaru pronađena 44 raskomadana tijela u više od 100 crnih vreća\nIdentificirana 44 raskomadana tijela bačena u bunar


Odlaganje filma zbog pretnji desnicara - za MUP nije incident | Insajder\nOdlaganje filma zbog pretnji desnicara - za MUP nije incident\nPolicijska uprava u Nišu potvridila je da je grupa građana negodovala zbog projekcije dokumentarnog filma "Albanke su naše sestre" koja je trebalo večeras da bude održana u Medija centru u Nišu, ali da nije bilo incidenata.\nFilm je trebalo da bude prikazan u 19.00, ali je odložen zbog brojnih verbalnih pretnji koje je oko 50 okupljenih desničara ispred zgrade Medija centra uputilo organizatorima. Okupljeni su pevali nacionalističke pesme o Kosovu.\nU samoj sali u Medija centru, stariji čovek obučen u maskirnu uniformu, koji se predstavljao kao četnički vojvoda, pretio je organizatorima fizičkim nasiljem i rekao da će ukoliko projekcija filma počne "polupati" prostorije, a da će organizatori i publika dobiti batine.\nAgenciji Beta je u niškoj policiji rečeno da su "okupljeni građani pevali srpske pesme i nosili srpska obeležja", ali da "nije bilo bacanja kamenica".\nU policiji su takođe rekli i da su se građani razišli nakon što je projekcija filma otkazana.\nDirektor Medija i reform centra Mladen Velojić rekao je agenciji Beta da je grupa od oko 50 ljudi stajala otprilike jedan sat ispred zgrade u kojoj se Medija centar nalazi.\n"Na skupu je trebalo da se emituje film i da se razgovara o antiratnim temama. Pošto uslova za to nije bilo projekcija filma je odložena", izjavio je Velojić.\nOn je kazao da su okupljeni građani skandirali "Kosovo je srce Srbije" i druge slične parole.\n"Četvorica, petorica njih su ušli unutra i usledila su vredjanja i pretnje", rekao je Velojić.\nFilm "Albanke su naše sestre" govori o odnosima Srba i Albanaca i nedavno je bio prikazan na festivalu u Beogradu "Mirdita, dobar dan".\nNakon projekcije bila je najavljena i "diskusija o odnosima Kosova i Srbije iz ugla istorije, svakodnevice i budućnosti", a planirano je i da se obrate koautor filma Darko Šper, protagonistkinja filma Nadežda Kostić, sociolog i aktivista Djokica Jovanović, koproducent filma i moderator tribine Dinko Gruhonjić.


Web stranica Vlade TK - Borba protiv korupcije u fokusu budućeg djelovanja Vlade TK i OSCE-a\nBorba protiv korupcije u fokusu budućeg djelovanja Vlade TK i OSCE-a\nU proteklom periodu Tuzlanski kanton je zabilježio vidan napredak, ocjena je Damira Gnjidića, šefa ureda OSCE-a u Tuzli, koji se danas sa svojim saradnicima susreo sa premijerom Tuzlanskog kantona Denijalom Tulumovićem.\nGospodin Gnjidić je Tulumoviću čestitao na imenovanju na poziciju premijera, te mu zaželio da uspjeh u obnašanju ove odgovorne funkcije.\nIstaknuto je da je Tuzlanski kanton u proteklim godinama zabilježio značajan iskorak u mnogim oblastima, ali da i pred ovim sazivom Vlade stoje vrlo značajni izazovi.\nPrije svega to se odnosi na borbu protiv korupcije, na čemu će i OSCE imati akcenat svog djelovanja u narednom periodu. S tim u vezi danas je konstatovana dobra saradnja koju je OSCE do sada imao sa Timom Vlade TK za borbu protiv korupcije, te je izražeo čekivanje da će Tim i u narednom periodu za svoj rad imati podršku Vlade i Skupštine TK.\nPremijer Tulumović je prezentirao stanje u Tuzlanskom kantonu i situaciju koju je zatekao nakon imenovanja.\n"Jedan od glavnih razloga za moj angažman na poziciju premijera Kantona jeste upravo borba protiv korupcije. Također, osim borbe protiv korupcije, kako na represivnom, tako i na preventivnom planu, Vlada će svoje aktivnosti usmjeriti i na djelovanje u cilju zadržavanja mladih osoba u Tuzlanskom kantonu i Bosni i Hercegovini, putnu deblokadu i kvalitetnije povezivanje Tuzle i Tuzlanskog kantona sa gradovima Sarajevo i Brčko, te na smanjivanje parafiskalnih nameta i stvaranje povoljnijeg poslovnog ambijenta" rekao je tokom sastanka premijer Tulumović.\n"OSCE i Vlada Tuzlanskog kantona su do sada imali izuzetno dobru saradnju na realizaciji brojnih projekta i očekujem da će se ta saradnja nastaviti i u narenom periodu. S tim u vezi zahvaljujem se premijeru Tulumoviću na iskazanoj spremnosti za saradnju sa Misijom OSCE-a u Bosni i Hercegovini" zaključio je danas šef ureda OSCE-a u Tuzli Damir Gnjidić.


Lažno prijavili da je maskirana osoba opljačkala kladionicu – Fokus.ba\nPolicija je došla do saznanja da se najvjerovatnije radi o lažnom prijavljivanju\nProtiv muškarca čiji su inicijali Z.H. /27/ i dvadesetsedmogodišnje žene R.K. iz Srebrenika biće podnesen izvještaj Kantonalnom tužilaštvu Tuzlanskog kantona zbog sumnje da su počinili krivičo djelo pronevjera, saopšteno je danas iz Ministartva unutrašnjih poslova /MUP/ ovog kantona.\nRadeći na rasvjetljavanju krvičnog djela rabojništvo koje je, kako je prijavljeno, nad radnicom jedne sportske kladionice u Špionici kod Srebrenika izvršilo maskirano nepoznato lice i otuđilo određenu količinu novca, policija je došla do saznanja da se najvjerovatnije radi o lažnom prijavljivanju.\nPolicija je, u vezi sa ovim događajem, izvršila kriminalističku obradu nad osumnjičenim licima.\nO ovom događaju obavješten je kantonalni tužilac, a policija će nakon kompletiranja predmeta protiv navedenih lica podnijeti izvještaj Tužilaštvu.\nPoliciji je prijavljeno u ponedjeljak, 30. novembra, oko 22.10 sati da je nepoznato maskirano lice u razbojništvu nad radnicom sportske kladionice u Špionici kod Srebrenika otuđilo određenu količini novca, nakon čega se udaljilo u nepoznatom pravcu.


Novi poraz naše reprezentacije • CG-Fudbal\nPripremeCG Fudbal - 23 Jan 2020. 00:00\nPRIPREME: Sutjeska ubjedljiva\nFudbaleri Sutjeske savladali su sastav Bokelja 4:1, u drugoj prijateljskoj utakmici u sklopu priprema za nastavak sezone. Bokelj je prvi...\nMerkatoCG Fudbal - 22 Jan 2020. 22:45\nBivši igrač Rudara otišao iz Radničkog\nNekadašnji fudbaler Rudara Rijota Noma nije više član Radničkog iz niša, prenosi "Žurnal". Noma je u prvom dijelu sezone upisao...\nWUCG Fudbal - 22 Jan 2020. 20:06\nŽenska seniorska reprezentacija Crne Gore poražena je u prijateljskom meču sa Bosnom i Hercegovinom rezultatom 3:2. Uprkos konačnom ishodu, ekipa...\nMerkatoCG Fudbal - 22 Jan 2020. 14:20\nCGF SAZNAJE: Mihailo Perović karijeru nastavlja u Ukrajini?\nDoskorašnju fudbaler Budućnosti Mihailo Perović karijeru bi mogao da nastavi u Ukrajini, saznaje CG FUDBAL. Sjajni napadač je, prema našim...\nMerkatoCG Fudbal - 22 Jan 2020. 14:07\nIz Bokelja otišlo nekoliko fudbalera\nBokelj je prije desetak dana počeo pripreme za nastavak sezone. Nekoliko fudbalera je napustilo tim iz Kotora, tako da će...\n– Odigrali smo malo bolje nego u prvoj utakmici, iako su Turci bili za nijansu bolji i večeras. Ove dvije utakmice su nam dobro poslužile da vidimo na koga možemo da računamo u narednom periodu, kazao je selektor Sveto Ljesar.\nUncategorizedCG Fudbal - 23 Jan 2020. 01:00\nZasijali reflektori u Golubovcima... Evo i kako izgleda stadion "Trešnjica" pod reflektorskim osvjetljenjem: Podsjetimo, prije reflektora ovaj stadion je dobio...\nCG Fudbal - 23 Jan 2020. 00:00\nFudbaleri Sutjeske savladali su sastav Bokelja 4:1, u drugoj prijateljskoj utakmici u sklopu priprema za nastavak sezone. Bokelj je prvi stigao do vođstva golom, upravo...\nCG Fudbal - 22 Jan 2020. 22:45\nNekadašnji fudbaler Rudara Rijota Noma nije više član Radničkog iz niša, prenosi "Žurnal". Noma je u prvom dijelu sezone upisao 10 nastupa u dresu kluba...\nCG Fudbal - 22 Jan 2020. 20:06\nCG Fudbal - 22 Jan 2020. 19:55\nTrener fudbalera Partizana Savo Milošević prokomentarisao je suđenje na današnjoj pripremnoj utakmici sa Vitorulom u Beleku kao amatersko. Milošević je u 90. minutu utakmice, pri...\nFutsal r CG Fudbal - 21 Jan 2020. 06:14\nSelektor futsal reprezentacije Crne Gore Sveto Ljesar objavio je spisak igrača koji će od 20. do 27. januara boraviti na pripremama u Tivtu. Ljesar je...\nLjesar: Bio je vidljiv umor i nedostatak koncetracije\nFutsal r CG Fudbal - 22 Dec 2019. 00:00\nFutsal reprezentacija Crne Gore osvojila je drugo mjesto na turniru ,,Kup pet nacija” u Poreču. Naša selekcija je u borbi za prvo mjesto poražena od...


Uslovi korišćenja - RC Shop Beograd\nUslovi korišćenja i pravila sadržana u ovom dokumentu se odnose na sve posetioce i korisnike sajta RC Shop Beograd (shop.malaivanca.com).\nAdministratori sajta RC Shop Beograd (shop.malaivanca.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. RC Shop Beograd (shop.malaivanca.com) nije odgovoran za bilo koju štetu koja može da se desi od neautorizovanog pristupa Vašem nalogu.\nRC Shop Beograd (shop.malaivanca.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da RC Shop Beograd (shop.malaivanca.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


DK: Nole i Radek otvaraju finale\n– November 14, 2013Posted in: DK/FK/HK/OI, Glavne vesti\nFinale Dejvis kupa između Srbije i Češke otvoriće duel Novaka Đokovića i Radeka Štepaneka, odlučeno je danas žrebom u Beogradskoj areni.\nMeč između Đokovića i Štepaneka počinje sutra od 16 sati, a nakon toga na teren će izaći Dušan Lajović i Tomaš Berdih. U subotu od 16 sati na programu je dubl u kome će se, kako je najavljeno, sastati Nenad Zimonjić/Ilija Bozoljac i češki par Jan Hajek i Lukaš Rosol.\nU nedelju od 14 satu igraju se preostali singl mečevi Đoković – Berdih i Lajović – Štepanek.\nPosle žreba Novak Đoković je poručio da će u finalu Dejvis kupa protiv Češke dati poslednji atom snage za trijumf Srbije.\n“Nisam baš najvsvežiji kao što sam bio na početku godine, ali sam osećaj igranja za Srbiju iz mene će izvući poslednji atom snage kako bismo došli do druge “salatare” u istoriji”, rekao je Đoković.\n“Istina je da smo hendikepirani jer ne igraju ni Viktor ni Janko, koji se trudio da se oporavi do poslednjeg trenutka od povrede, ali će biti uz nas pored terena. Lajović je mlad igrač, ali ono što je najvažnije, sposoban je da igra na visokom nivou i u tome ćemo ga svi podržati”, rekao je Đoković.\n“Izvući ću iz sebe ono najbolje i nadam da se da ću uz pomoć dragocenih saveta Novaka Đokovića i celog tima uspeti da iznenadim Berdiha”, rekao je Lajović.\n“Sve opcije su otvorene pa čak i ta da Novak zaigra u dublu. Novak je igrao mnogo mečeva i on zna da imamo istorijsku šansu da drugi put osvojimo salataru”, rekao je Obradović.\n“Kada povedemo sa 1:0 dobićemo početan impuls koji će takođe biti od izuzetne pomoći Dušanu”, rekao je Obradović.\n“U ovoj situaciji nismo bili ranije, nikada nam nisu iz ekipe odsustvovala dva tenisera, ali verujem da u ovim uslovima dođemo do pobede. Biće teško, ali Novak je pokazao da je iz svih Dejvis kup mečeve izlazio kao pobednik, osim onog protiv Argentine kada je bio povređen”, rekao je Zimonjić.\n“Selektor će doneti najbolju odluku, a ja ću dati sve od sebe kako god da odluči”, dodao je Ilija.\nIzvor: Tanjug, nettenis\nPosted November 14, 2013 at 7:04 PM\nKako ti Česi imaju sreće.Sad je teško izabrati gde se nadati da se ostvari treći bod.Da li je to dubli (i koji?), ili da Dušan napravi podvig. Nevolja je što i u tom meču Česi mogu da biraju i da iznenade ubacivanjem Rosola, koji mi deluje i opasnije od onoga…A dubla što se tiče, nema nikakve sumnje da će protivnik izvesti proverene, tj. Berdiha i Štepaneka.Isto tako verujem da Nole neće igrati i dubl, a to što se pominje i ta mogućnost više je reakcija na njihovo nazovi zavaravanje sa prijavljenim parom Rosol/Hajek. Ne mogu da zaboravim one nepotrebne Jankove nastupe i ispadanje u 1. kolu mnogih turnira. Mogao je do sad biti fit.\nJanko,u nedelju da budeš na terenu kako god znaš! Injekciju, pa stegni zube i pobedi onoga koji ti je dužan. Navikao si nas na velike igre i pobede, pa to i sad tražimo!\nPosted November 15, 2013 at 5:16 PM\nMislim da Janko vise ne moze da nastupi, posto su nominovani Nole, Duci, Nenad i Ilija. Jedina nada je dubl ili povreda nekog od Ceha koji igraju protiv Lajovica. Mislim da Duci apsolutno nema igra da dobije Stepanka ili Berdiha.


ODRŽANA MEĐUNARODNA NAUČNA KONFERENCIJA „ŽIVOTNA SREDINA I ADAPTACIJA PRIVREDE NA KLIMATSKE PROMENE“\n„ŽIVOTNA SREDINA I ADAPTACIJA PRIVREDE NA KLIMATSKE PROMENE“\nNaučno-stručno društvo za zaštitu životne sredine Srbije „ECOLOGICA“ održalo je međunarodnu naučnu konferenciju „Životna sredina i adaptacija privrede na klimatske promene“. Svečano otvaranje održano je 22. aprila 2015. godine u Institutu ekonomskih nauka, dok je 23. aprila 2015. godine održan stručni skup u Privrednoj komori Beograda.\nProgram Međunarodnog naučnog skupa obuhvatio je mnoge tematske celine i celokupnu problematiku uticaja klimatskih promena na životnu sredinu i mere za adaptaciju privrede. Ovom skupu prisustvovali su stručnjaci iz domena zaštite životne sredine: istraživači, ekonomisti, pravnici, inženjeri, nastavnici, meteorolozi, inspektori i svi koji imaju odgovoran odnos prema zaštiti životne sredine.\nSuorganizatori konferencije bili su: Privredna komora Beograda, ALFA BK Univerzitet, Beograd, Institut "Petar Karić", Beograd, Institut ekonomskih nauka, Beograd, Geografski fakultet, Beograd, Gradska Uprava, Sekretarijat za zaštitu životne sredine, Bulgarian National Union of Scientists - Rousse, Bulgaria University of Rousse "Angel Kanchev", Bulgaria, Bulgarian National Society of Agricultural Engineers “Engineering and Research for Agriculture”, Bulgaria Balkan Environmental Association (B.EN.A.), Inženjerska komora Srbije i Savez inženjera i tehničara Srbije. Konferencija je realizovana zahvaljujući podršci Ministarstva prosvete, nauke i tehnološkog razvoja Republike Srbije.


Vukasović: “Sve zavisi od odluke predsjednika države” - Radio Tivat\nVukasović: “Sve zavisi od odluke predsjednika države”\nPrema odluci predsjednika Crne Gore o raspisivanju izbora za odbornike u SO Tivat 5. juna, opštinska Izborna komisija realizuje kalendar propisanih aktivnosti. Javni emiter je donio i objavio pravila za predstavljanje podnosilaca izbornih lista a političke partije registrovane u Crnoj Gori, koalicije ili grupa birača koji žele učestvovati na izborima, liste moraju predati do 10. maja u ponoć, kazao je za Radio Tivat predsjednik OIK Ognjen Vukasović:\n„Ono što mogu sada da najavim, a prema komunikaciji sa Ministarstvom unutrašnjih poslova, imaćemo ove godine jedno biračko mjesto više u Tivtu i to u Gradiošnici. Ono je prešlo hiljadu glasača pa ćemo umjesto 19 ove godine na izborima u Tivtu imati 20 biračkih mjesta. Tu su radnje koje treba tek da uslijede – formiranje biračkih odbora, delegiranje članova u prošireni sastav opštinske Izborne komisije i ostale radnje koje smo po zakonu dužni da sprovedemo.“\nPrema prijedlogu nove parlamentarne većine, dopunama Zakona o lokalnoj samoupravi i razmatranju po hitnom postupku, predviđeno da je izbori u Podgorici i 13 opština, među kojima i Tivtu, budu održani 30. oktobra. U Izvještaju Evropske komisije za Crnu Goru za 2020. godinu piše da “uprkos međupartijskom sporazumu da se lokalni izbori održavaju istog dana, pravni okvir još predviđa mogućnost njihovog organizovanja u različitim terminima”. Prvi korak je izmjena zakona u Parlamentu, potom stupanje na snagu kroz objavu u Službenom listu Crne Gore. Predsjednik OIK Tivat Ognjen Vukasović kaže:\n„Onda očekujemo odluku predsjednika države na osnovu tako izmjenjenog zakona. Iz njene sadržine ćemo zaključiti da li će se prekinuti izborne radnje pa onda na nekom novom terminu izbora, prema izbornom kalendaru, nastaviti od tog momenta ili će izborne radnje ići iz početka. Znači, ili novi rok za predaju novih lista ili sa listama koje su predale kandidature za ove izbore da idemo na te izbore. Tu je takođe pitanje birača, njihovog prebivališta, zaključenja biračkog spiska, kao i ponovo pitanje biračkih mjesta i svega ostalog. U principu, to je ono što će zavisiti od sadržine odluke predsjednika države.“\nU aprilu 2020. godine, zbog epidemije, izbori u Tivtu su bili odloženi pa poslije spojeni sa republičkim i lokalnim u drugim gradovima. Tada su izborne radnje prekinute a po novom terminu, u avgustu 2020., samo nastavljene. Pored predjednika Ognjena Vukasovića, članovi OIK su Marijana Nikolić-sekretarka, članovi: Jovan Milunović, Petar Samardžić i Jadranka Joksimović a svog predstavnika opozicija još nije delegirala. Zbog povećanog obima posla opštinskoj Izbornoj komisiji će pomagati lokalni službenici Kristina Bulatović, Tijana Štilet i Anton Marković.\nGrlić Radman Vuksanoviću - pridonijet ćete izgradnji modernog društva Crne Gore


“Niz hibridnih operacija protiv Srbije”… | Starmo\nNaslovnica Politika “Niz hibridnih operacija protiv Srbije”…\n“Niz hibridnih operacija protiv Srbije”…\nBeograd –Predsjednik Odbora Narodne skupštine Srbije za Kosovo i Metohiju Milovan Drecun ocijenio je da slučaj objavljivanja snimka na kojem ruski obavještajac “navodno daje novac” srpskom agentu “pokazuje da se protiv Srbije već dugo vodi niz hibridnih operacija, čiji je cilj da se utiče na spoljnu i na unutrašnju politiku zemlje”.\nOn je ukazao da se “malo zna i da je mnogo neprovjerenih stvari u ovom slučaju”, kao i da se postavlja pitanje ko je autor snimka, koja je služba, a da nije srpska, spremna da izvede takvu operaciju, da prati ljude, snimi automobil, razmjenu kesa.\nKomentarišući medijske navode da su snimak pustile SAD nakon 50 pokušaja koje je osujetila ruska služba, Drecun je naveo da se to može nagađati. On je, međutim, naglasio da ambijent u kojem je snimak objavljen ukazuje da bugarski istraživački novinar izgleda stoji iza tog objavljivanja.\nDrecun je naveo da je reakcija Atlantskog savjeta u Bugarskoj prošla prilično nezapaženo i dodao da smatra “da nije nepovezana makar posredno sa ovom temom”.\n“Oni su upozorili bugarske zvaničnike da se na teritoriji te zemlje vodi prava hibridna operacija Rusije i da joj je cilj priprema terorističkih napada” – naveo je Drecun.


Tragedija koja je nakratko probudila savest | Restart Magazin\nTragedija koja je nakratko probudila savest\n30/12/2019 30/12/2019 Urednik\tAlan Kurdi, Izbeglicka kriza, miganti, Sirija\nAlan Kurdi nije bio prvo dete koje je stradalo tokom izbegličke krize u Mediteranu, niti poslednje. Do trenutka kada je trogodišnji sirijski dečak nađen na obali Turske 2. septembra 2015, više od šest hiljada muškaraca, žena, dece se udavilo u očajničkom pokušaju da se preko mora domogne Evrope. Od tada su stradale još hiljade.\nDa jedna turska fotoreporterka nije uočila Alanovo telo, njegova smrt možda ne bi privukla pažnju sveta, kao što nisu njihove. Međutim, tom upečatljivom fotografijom, na kojoj Alan leži u plićaku kao da je zaspao, u crvenoj majici i šortsu koje su mu roditelji obukli za put u Grčku, Nilufer Demir je promenila međunarodnu konverzaciju o „migrantskoj krizi“.\n„Indipendent“ je bio prvi britanski medij koji je njenu fotografiju objavio na internetu, nakon što su novinari videli da je na Tviter postavljaju ljudi koji su pozivali evropske vlade da deluju.\nTa odluka je izazvala oštru debatu među urednicima o tome da li bi trebalo da objavimo emotivnu fotografiju na kojoj se jasno vidi lice mrtvog deteta. To bi išlo protiv normalnih aspekata našeg Etičkog kodeksa. Fotografija je bila uznemirujuća i moglo bi se protumačiti da zadire u privatnost i bol porodice.\nTada nismo znali dečakovo ime niti bilo šta o njemu, osim da turske vlasti veruju da je bio među žrtvama najnovijeg potonuća broda sa migrantima u prolazu između Bodruma i Kosa.\nDa li bi je trebalo objaviti u originalu? U ovom slučaju, urednici su odlučili da bi „Indipendent“ je objavio fotografiju na internetu, uz pitanje: „Ako ovi izuzetno snažni prizori mrtvog sirijskog deteta koje je voda izbacila na obalu ne promene stav Evrope prema izbeglicama, šta će onda?“\nKako je svaki drugi list sledećeg jutra objavio Alanovu fotografiju na naslovnoj strani, objavili smo naslov: „Nečije dete“.\nKao što je naš tadašnji zamenik izvršnog direktora Vil Gor tada rekao: „Objavili smo sliku na internetu i u štampi zato što smo verovali da je drugačija od fotografija izbegličke krize koje smo ranije viđali – i bila je takva da bi mogla makar dovesti do akcije političara. Bilo je u interesu javnosti da se pokaže jeziva stvarnost ljudske patnje.“\nFotografija je bila bolna ilustracija onoga što smo ja i ostali novinari ranije pokušavali da prenesemo rečima: ljudski trošak izbegličke krize.\nMnogi aktivisti i humanitarne organizacije su tražili akciju kako je bilans stradalih i nestalih izbeglica u Mediteranu dostizao hiljade.\nMesec prije Alanove smrti, bila sam na Siciliji, koja je prethodno bila glavna dolazna tačka u Evropi za ljude koji su bežali iz Libije tokom krvavog građanskog rata. Lokalnom stanovništvu nije bio stran prizor ljudskih žrtava izbegličke krize, nakon otkrića pretrpanih plovila sa desetinama leševa.\nDeca iz Libije na humanitarnom brodu u luci Mesina(Foto: Renata Brito/AP)\nU Pocalu, svi su mogli da vide znakove ljudske nevolje u živopisnoj luci koja je pretvorena u improvizovano groblje „brodova duhova“.\nNekoliko dana kasnije, razgovarala sam sa tinejdžerom koji je pobegao od građanskog rata na Maliju i kojeg je preuzeo spasilački brod. „Tukli su nas u Libiji, držali pištolj uperen u glavu. Primoravali su nas da im dajemo novac i da radimo,“ ispričao mi je.\nMeđutim, pre Alanove smrti i bezbroj izveštaja o sukobu, tortura i migantski brodolomi su naišli na mlaku reakciju britanske vlade. EU je bila zaglavljena u sporu oko toga da li bi trebalo da sprovodi spasilačke operacije, i gde bi migrante trebalo slati.\nOdgovor na Alanovu smrt, međutim, bio je snažan. Pet dana kasnije, premijer Dejvid Kameron je objavio da bi Britanija u narednih pet godina trebalo da primi 20.000 izbeglica iz kampova na granicama Sirije.\nOtkrića da je Alanova porodica pokušavala da dođe do rođaka u Kanadi imala je značajan uticaj na federalne izbore u toj zemlji u oktobru 2015, na kojima je pobedila stranka Džastina Trudoa. Kako se fotografija širila svetom, obavljeni su hitni pozivi između evropskih lidera i turskog predsednika Redžepa Tajipa Erdogana.\nŠest meseci kasnije, postigli su sporazum EU -Turska u pokušaju da prekinu prelaske preko Egejskog mora prisilno vraćajući izbeglice koje dođu do Grčke, u Tursku.\nKontroverzni sporazum, iako navodno sa ciljem da zaustavi brodolome, bio je početak pooštravanja izbegličke politike širom Evrope. EU više ne sprovodi spasilačke operacije u Sredozemnom moru, a humanitarne organizacije koje to čine suočile su se sa navalicom sudskih napada u Italiji i drugde.\nBrod Lekara bez granica (MSF) na koji sam se ukrcala kada je spasio 900 ljudi sa plovila uz obalu Libije 2016, je među onima koji više ne rade i na koji je jedno plovilo obalske straže otvorilo vatru.\nMeđutim, britanska vlada postiže sporazume sa vladama Libije i drugih država koje krše ljudska prava na glavnim migrantskim rutama kroz Afriku u pokušaju da suzbije protok.\nJedan skupštinski odbor je u novembru oštro kritikovao te sporazume, rekavši da „podstiču zloupotrebu ljudskih prava, osnažuju naoružane grupe i podrivaju stabilnost.“\nSpoljnopolitički komitet je saopštio da „ni u kakvim okolnostima migrante ne bi trebalo pustiti da umiru, i da njihova smrt služi kao način za sprečavanja dolazaka ostalih.”\nTaj izveštaj nije izazvao veliko talasanje u britanskoj štampi, ali, dok se izveštavanje znatno smanjilo, migranti i dalje kreću na očajnički put u Evropu.\nPrema najnovijim podacima Ujedinjenih nacija, više od 19.000 muškaraca, žena i dece se udavilo u Mediteranu od januara 2014. Hiljade preživelih je i dalje zaglavljeno u izbegličkim kampovima i prijemnim centrima u Italiji i Grčkoj.\nTima Kurdi, Alanova tetka, kasnije je kazala da veruje da je globalna reakcija na njegovu smrt spasila druge živote. „Bilo je nečega u vezi sa tom slikom. Bog ju je osvetlio da bi probudio svet.“\nMnogi se pitanju da li je potrebno da se desi još jedan „Alan Kurdi momenat“ da bi svet ponovo obratio pažnju.\nIzvor: vijesti.me/Lizi Diarden, “Indipendent”\n← Kineski naučnik koji je genetski modifikovao bebe osuđen na zatvor\nIvo Sanader osuđen na šest godina zatvora zbog primanja mita →\nVašington istražuje da li je virus nastao u laboratoriji u Vuhanu, Kina negira\nRasni nemiri u Americi


"Snažan reformski kurs": Vlada FBiH povećala ministrima i savjetnicima naknade sa 1 KM na 250 KM - Kozarac.ba\nTeško finansijsko stanje u državi nije spriječilo Vladu Federacije BiH da svojim članovima i njihovim savjetnicima poveća naknade sa jedne KM na 250 KM i to sve u jeku priče premijera FBiH Fadila Novalića da je povećanje minimalne plate na 420 KM društveno opasno i da koči ekonomski rast.\nSporne naknade su izmjenama Uredbe 2013. godine smanjene na jednu konvertibilnu marku, da bi samo tri godine poslije bile povećane na 300 KM, odnosno 250 KM. Ova Uredba koju potpisuje predsjednik Vlade FBiH Fadil Novalić već je stupila na snagu s obzirom na to da je objavljena 5. februara ove godine u Službenim novinama Federacije BiH.\nPodsjećamo, Uredba o naknadama koje pripadaju članovima Vlade Federacije Bosne i Hercegovine i njihovim savjetnicima koje nemaju karakter plaće donesena je 2010. godine. Vlada FBiH tada je predvidjela da članovi Vlade FBiH čije je mjesto prebivališta udaljeno više od 70 kilometara od radnog mjesta imaju pravo na 500 KM naknade za odvojeni život. Njihovim savjetnicima tada je na raspolaganje dat iznos od 400 KM, također za odvojen život.


Otac ubijenog dečaka u Goraždevcu | N1 Srbija\nOtac ubijenog dečaka: Molio sam Euleks da ne zatvara slučaj\nOtac Pantelije Dakića, ubijenog pre 14 godina u reci Bistrica kod Goraždevca na Kosovu, Milisav Dakić izjavio je da se nada da će Srbija podržati porodice ubijene dece u Goraždevcu, ali i porodice više od 1.200 Srba ubijenih posle 1999. godine kako bi počinioci svih tih zločina bili otkriveni i kažnjeni.\n"Svestan sam da Albanci neće učiniti ništa, da neće otkriti ubice, ali se nadam da će nam Srbija u tome pomoći", rekao je Dakić u Beogradu na skupu kojim je obeležena 14. godišnjica zločina u Goraždevcu u kome su ubijeni njegov sin (12) i Ivan Jovović (19), a ranjeno još četvoro srpske dece, a kome je prisustvovao i ministar Ivica Dačić.\nDačić: Tražimo pravdu za srpske žrtve na Kosovu\nDakić je rekao da je nadležne u Euleksu molio da ne zatvaraju slučaj i da se nada da će jednog dana doći neko hrabriji i sposobniji ko će rasvetliti ubistvo njegovog sina i Ivana Jovovića.\nOn je podsetio da su ga nadležni potom uputili na kosovske institucije - da pokrene privatni postupak za čije je pokretanje neophodno 500 evra.\nO tome koliko mu je teško rekao je da uvek kada zatvori oči zaželi da ga nema.\nDakić je na skupu rekao i da Srbija ne treba nikada da prizna Kosovo, jer će se ono njoj kad-tad vratiti, kao što joj je vraćeno i posle proterivanja turske imperije.\n"Srbija ne sme da izgubi Kosovo – ako izgubi Kosovo, izgubiće sebe i svoje srce", rekao je Dakić.\nPredsednik Udruženja porodica ubijenih, nestalih i kindapovanih Srba sa Kosova i Metohije, u čijim prostorijama je održan skup, Simo Spasić rekao je da porodice od države traže donošenje Zakona o pravima porodica žrtava, kao što ih imaju porodice iz svih krajeva bivše Jugoslavije.\nOn je zahvalio Vladi Srbije na podršci Udruženju, ali je i naveo da je za "formiranje Republike Kosovo kriv DOS-ovski režim" koji je, kako je naveo, "pustio iz pritvora stotine terorista".\nTagovi: Goraždevac , Kosovo , ubistvo\nVratice se Kosovo kao sto se vratilo posle proterivanja Turaka? Znaci, i sad samo da proteramo nesrpsko stanovnistvo odatle? Ne znam samo cija deca ce da proteruju i koja ce biti cena toga, mi ni ovo sto imamo samo u svojim rukama ne odrzavamo.\nKad kažeš da i srpske treba kazniti onda moja podrška.Šovinistički je pozivati svoju a prozivati drugu stranu.Idi klekni na groblje žena i deca iz hladnjača.Potsećaš me nacistički žurnal gde pokazuju uplakanu ženu i decu u Nemačkoj za vreme bombardovanja 44/45g.\nu hladnjačama nije bilo žena ni dece ni staraca dragi Zorane, ne izmišljaj


Председник САНУ: Једино политичко питање је како достојанствено напустити КиМ - Јадовно 1941. - КУЛТУРА СЈЕЋАЊА\nPredsednik SANU: Jedino političko pitanje je kako dostojanstveno napustiti KiM\nPredsednik SANU dr Vladimir Kostić izjavio je da je u ovom trenutku jedina politička mudrost na koji način, sa elementima dostojanstva, napustiti Kosovo, jer “ni defakto ni dejure nije u rukama Srbije”\nDr Vladimir Kostić (desno)\nPredsednik Srpske akademije nauke i umetnosti (SANU) dr Vladimir Kostić izjavio je danas da je u ovom trenutku jedina politička mudrost na koji način, sa elementima dostojanstva, napustiti Kosovo, jer “ni defakto ni dejure nije u rukama Srbije”.\n“Oko toga se moramo boramo boriti zubima i noktima, jer je to pokušaj oduzimanja nečega što predstavlja supstrat naše istorije i dela psihologije, ali ukoliko jedan ministar, premijer ili predstavnik mora da traži dozvolu da uđe na tu teritoriju, to vrlo jasno govori da nemamo više ni ljudske, ni ekonomske, ni bilo kakve druge kapacitete da tamo nametnemo sopstvenu volju”, dodao je Kostić.\nOn smatra da je savez s Rusijom “veštačka alternativa” i upitao da li je “neko konsultovao Rusiju da li uopšte želi Srbiju”.\n“Srbija kakav god udarac da primi, mora da nastavi da širi svoje demokratske kapacitete i prostora slobode, inače neće opstati…”, smatra Kostić.\nPredsednik SANU je naglasio da ga mnogo više interesuje sudbina Republike Srpske, jer tamo postoji jedan ozbiljan, aktivan, delujući kulturni i naučni deo od milion i po do dva miliona ljudi.\n“Čak i na istorijskim porazima koji sa sobom nose gorčinu, mi moramo da nađemo rešenja za naš opstanak. Mi treba da preživimo, da imamo svoju projekciju za budućnost i u tom nekom kontekstu ja bih mnogo više od istorijskih mrzovoljnosti hteo da pozovem na vitalnost”, rekao je Kostić.


Jednake mogućnosti i pravo izbora bez diskriminacije po bilo kojoj osnovi.\nTPO Fondacija (Transkulturna psihosocijalna obrazovna fondacija) zagovara rodnu ravnopravnost, dijalog i izgradnju mira kroz partnersko djelovanje civilnog društva, akademskih i vladinih institucija. Također zastupa slobodu savjesti i misli bez obzira na bilo koji identitet i afilijaciju.\nU premoštavanju jaza između akademskog i aktivističkog, vladinog i nevladinog sektora te religijskih i nereligijskih svjetonazora TPO je jedna od vodećih organizacija u inkluzivnim pristupima obrazovanju za mir, ravnopravnosti i liderstvu.\nTPO Fondacija je prizašla iz mreže organizacija HNI TPO International sa sjedištem u Amsterdamu i prisutna je u BiH od 1998 godine. Kao lokalna nevladina organizacija TPO djeluje od 2006 godine i to na teritoriji cijele BiH. Rad TPO Fondacije se uglavnom fokusira na mlade i žene, jer su to dvije grupe koje su marginalizirane u našem društvu i njihovo učešće u javnom životu i zastupljenost na mjestima odlučivanja trebaju podršku kroz različite vidove afirmativnih akcija i aktivnosti..\nObrazovanje i aktivizam za mir, dijalog, rodnu ravnopravnost i liderstvo.\nTPO programi se implementiraju kroz sljedeće strateške oblasti:\nObrazovanje - Saradnja sa univerzitetima i drugim organizacijama u provedbi reforme obrazovanja u BiH. Uspostava edukativnih centara, u saradnji sa obrazovnim i kulturnim institucijama, koji će nuditi programe za interkulturno, multireligijsko i građansko obrazovanje, prvenstveno žena i mladih. Pripremanje kurikuluma, silabusa i trening materijala u saradnji sa državnim institucijama i drugim organizacijama.\nIstraživanje - Procjena stanja u oblastima obrazovanja, ljudskih prava, rodne ravnopravnosti, dijaloga i izgradnje mira, s ciljem pripremanja adekvatnih politika djelovanja i konkretnih projektnih aktivnosti uzimajući uvijek u obzir rodnu perspektivu i specifičnost kulturološkog konteksta u kojem se živi.\nRodna ravnopravnost - Promocija i implementacija domaćih i međunarodnih standarda o ravnopravnosti spolova kroz različite vrste obrazovanja i podizanja svijesti o ovim pitanjima u lokalnoj zajednici. Posebna pažnja se posvećuje razvoju lokalnih rodno inkluzivnih zajednica u kojima se vodi računa o potrebama i žena i muškaraca.\nJavno zagovaranje - Zalaganje za promjene politika djelovanja i usvajanje novih, s ciljem izgradnje demokratskog građanskog društva, ravnopravnosti spolova, ali i podizanje svijesti građanstva o važnosti aktivnog učešća u tim promjenama. Zagovaranje za rodnu senzibilizaciju državnopravnog okvira BiH.\nOsnaživanje kapaciteta - Rad na osnaživanju individualnih kapaciteta žena i mladih ali i organizacionih kapaciteta lokalnih organizacija u oblastima rodne ravnopravnosti, ljudskih prava, ekonomskog osnaživanja, dijaloga i izgradnje mira. Podrška razvoju reforme obrazovanja, zaštite zdravlja i socijalne rehabilitacije, kroz trening profesionalaca i promociju jačanja korisničkih inicijativa i psihosocijalnu podršku ženama, djeci i omladini.\nInterkulturni dijalog - Promocija interkulturnog dijaloga, izgradnje mira i pomirenja, u saradnji sa NVO-ima u BiH i u svijetu koji su posvećeni ovim pitanjima. Organiziranje javnih rasprava, okruglih stolova i radionica o ovim temama, te susreti umjetnika, akademskih radnika i NVO aktivista, koji iz svoje perspektive mogu ponuditi ideje za zajedničko djelovanje i koegzistenciju. Organiziranje susreta u malim lokalnim zajednicama, s ciljem okupljanja podijeljenih ljudi u BiH za jedan sto.


VOICE: Bez odgovornosti za nezakonito odlaganje opasnog otpada u Vrbasu? | Autonomija\nVOICE: Bez odgovornosti za nezakonito odlaganje opasnog otpada u Vrbasu?\nTajna šifre KTI 8/16\nViše javno tužilaštvo (VTJ) u Somboru obustavilo je istragu protiv firmi „Brem grupa“ i „Modekolo“, koje su naftnu isplaku sa bušotina Naftne industrije Srbije (NIS) odlagale na komunalnu deponiju u Vrbasu, saznaje Vojvođanski istraživačko-analitički centar (VOICE).\nOdgovorna lica u firmama „Brem grupa“ i „Modekolo“ su, prema policijskoj istrazi, osumnjičeni da su lagerovanjem više hiljada naftnog otpada oštetili „NIS Gaspromnjeft“ za više od 17 miliona dinara i tako počinili krivično delo zloupotrebe službenog položaja. Ovo je za VOICE u oktobru 2015. godine potvrdilo i Više javno tužilaštvo u Somboru.\nMeđutim, nakon ovog odgovora, usledilo je godinu dana ćutanja tužilaštva na pitanja o hiljadama tona naftnog otpada na komunalnoj deponiji, tako da je VOICE do informacije da se „istraga prekida usled nedostatka dovoljno dokaza“ došao zahvaljujući internom dopisu JKP Standard Vrbas policiji.\nU dopisu kojim v. d. direktor JKP Standard Vrbas od policijske stanice traži vraćanje dokumentacije oduzete tokom istrage, a koji poseduje VOICE, v.d. direktor se poziva na naredbu somborskog tužioca KTI 8/16. U dopisu se tvrdi da je reč o naredbi kojom je VJT Sombor 18. jula 2016. godine obustavio istragu protiv osumnjičenih vlasnika firmi „Modekolo“ i „Brem grupa“. Razlog zbog kojeg je istraga obustavljena je, kako se navodi u dopisu, „nedostajanje dovoljno dokaza“. Stoga čelnik komunalnog preduzeća iz Vrbasa zaključuje, u svom obraćanju policiji, da je ishod postupka očigledan.\nPolicija ne poseduje naredbu o prekidu istrage\nVOICE je pitanja o dokumentu postavio i policiji u Vrbasu, a u odgovoru se navodi da ta institucija ne poseduje traženi dokument, te da je to utvrđeno nakon što je izvršen uvid u kompletne spise u kojima bi mogao biti sadržan traženi KTI 8/16. „Utvrđeno je da se u predmetu koji je tokom 2015. godine vođen od strane radnika Odeljenja za suzbijanje kriminala, u dopisu JKP „Standard“ pominje naredba Višeg javnog tužilaštva Sombor, ali sama naredba nije deo pomenutog predmeta i NIKADA nije od strane VJT dostavljena Policijskoj stanici u Vrbasu“, navodi se u odgovoru policije VOICE-u od 21. septembra 2016. godine.\nU naredbi tužioca od jula 2016. godine, na koju se 12. septembra ove godine pozvao direktor JKP Standard, a koji do danas nije stigao u policiju, VOICE nije uspeo da ostvari uvid jer somborski tužilac smatra da ista nije „predmet našeg interesovanja“.\nVJT je u svom odgovoru na pitanje VOICE-a šta se krije iza šifre KTI 8/16 pod kojom je u ovom predmetu vođen istražni postupak protiv vlasnika operatera otpadom „Brem grupa“ i „Modekolo“ koji su imali sklopljen ugovor sa „NIS Gaspromnjeft“ zbog krivičnog dela zloupotrebe službenog položaja, suprotno odgovoru koji je dao u oktobru 2015. godine, tada kao zamenik tužioca, sadašnji tužilac Zoran Divjak naveo da ovaj postupak „nije vezan za zbrinjavanje industrijskog otpada na deponiju u Vrbasu“.\n„Radilo se o nerešenim dužničko-poverilačkim odnosima navedenih pravnih subjekata što sasvim razumljivo nije predmet vašeg interesovanja“, ocenjuje se u odgovoru koji je potpisao javni tužilac koji novinarima nije dostavio kopiju dokumenta, iako je to od njega traženo.\nVOICE je, takođe, potvrdio i da „NIS Gaspromnjeft“ nije prekinuo saradnju sa firmom „Modekolo“, koja je i ove godine angažovana na sanaciji isplačnih jama za NIS.\nIz najnovijeg odgovora tužilaštva u Somboru, ponovljeni su isti navodi kao i u oktobru 2015. godine u vezi sa odgovornošću rukovodećih lica u vrbaskom komunalnom preduzeću. „Vidljivo je postojanje prekršajne odgovornosti ili eventualno privrednog prestupa“, jer nisu postojale dozvole za deponovanje otpada koji su dovozila preduzeća „Modekolo“ i „Brem grupa“ sa naftnih bušotina „NIS Gaspromnjefta“, navodi se u odgovoru .\nO detaljima odgovornosti u postupanju rukovodstva vrbaskog komunalca najbolje svedoče odgovori JKP Standarda na odbornička pitanja od maja 2015. godine, a koje poseduje VOICE. U zvaničnom dokumentu koji je upućen odbornicima SO Vrbas, tadašnji direktor Radomir Čurović između ostalog navodi da u momentu sklapanja ugovora sa „Modekolo“ i „Brem grupom“ deponija nije posedovala nijedan akt, niti dozvolu da deponovanje otpada, a nije bila ni uknjižena.\nSve to nije predstavljalo prepreku da JKP Standard, kako se pohvalio tadašnji direktor, „pobedi na tenderu“ kod privatnog operatera. Na navodnom tenderu vrbaski komunalac ponudio je privatnim operaterima da naftni otpad na deponiju u Vrbasu odlažu za naknadu od 800 dinara plus PDV po kubnom metru.\nInače, ceo aranžman komunalnog preduzeća sa privatnim operaterima započet je po nalogu komunalne inspekcije koja je naložila da se sanira tada još neuknjižena deponija. U rešenju komunalne inspekcije iz 2013. godine, komunalnom preduzeću se nalaže da nabavi 300 kubnih metara zemlje. Da podsetimo, otpad sa naftnih bušotina koji su počev od 2014. godine na vrbasku deponiju dovozili privatni operateri opasnim i neopasnim otpadom, tadašnji direktor u javnosti je predstavio „zemljom rudarskog kvaliteta“. Za nešto manje od devet meseci na deponiju u Vrbasu lagerovano je najmanje 2.700 tona naftnog otpada, procenio je Pokrajinski sekretarijat za zaštitu životne sredine.\nIz najnovijeg odgovora somborskog tužilaštva saznajemo i da će o odgovornosti rukovodstva vrbaskog komunalca biti odlučivano na domaćem terenu. Predmet je, navodi se u odgovoru somborskog tužilaštva, predat u Osnovnom javnom tužilaštvu u Vrbasu.


Korn obradio pesmu Charlie Danielsa\nAmerički metal sastav Korn obradio je pesmu "The Devil Went Down to Georgia", muzičara Charlie Danielsa. Na obradi gostuje reper Yelawolf, a sva zarada od pesme će ići za organizaciju Awakening Youth. Pesma je snimljena prošle godine,...\nAmerički metal sastav Korn objavio je novu pesmu pod imenom "Can You Hear Me" i najavio podcast. Pesma se nalazi na albumu "The Nothing" koji će biti objavljen 13. septembra za Roadrunner/Elektra etikete. Podcast koji je bend najavio...


Huawei izveštaj o održivosti za 2019. godinu - Nira Press\nPočetna » Huawei izveštaj o održivosti za 2019. godinu\nPodrška stabilnosti mreže i zajednička izgradnja bolje i održive budućnosti\nKompanija Huawei je objavila izveštaj o održivosti za 2019. godinu. Izveštaj objašnjava napredak koji je kompanija Huawei postigla tokom protekle godine u pogledu stabilnosti i bezbednosti mreže, smanjenja emisija, reagovanja na klimatske promene, implementacije svog akcionog plana za digitalnu inkluziju TECH4ALL i pružanja podrške ciljevima održivog razvoja Ujedinjenih nacija.\nPodrška stabilnosti mreže ostaje glavni deo društvene odgovornosti i misije kompanije Huawei. U vanrednim okolnostima, poput zemljotresa, tajfuna, cunamija, pa čak i oružanih sukoba, zaposleni u kompaniji Huawei ostaju u središtu krize kako bi obnovili komunikacijske mreže i podržali njihovo neometano funkcioniranje. U 2019. godini kompanija je radila na održavanju dostupnosti mreže tokom više od 200 velikih događaja i prirodnih katastrofa.\n“Tokom protekle godine suočili smo se sa izazovima koje nikada ranije nismo videli. I bili smo snažni”, rekao je Liang Hua, predsednik kompanije Huawei. „Radili smo danonoćno kako bismo izbegli i zakrpili praznine u našem poslu, osiguravajući kontinuitet poslovanja i blagovremenu isporuku proizvoda i usluga našim kupcima. Pomogli smo pri uspostavljanju mreža vrednosti od stotine milijardi dolara u više od 170 zemalja. Osiguravanje stabilnog rada ovih mreža i pružanje najboljih raspoloživih tehnologija nije samo naša svrha, već je centralna tema naše društvene odgovornosti”.\nKompanija Huawei je otkrila i svoje dugoročne ciljeve za smanjenje emisije ugljenika, kružnu ekonomiju i obnovljive izvore energije, kao i svoj napredak u 2019. godini.\nRadeći na smanjenju emisija, energetska efikasnost glavnih proizvoda kompanije Huawei poboljšana je za čak 22%. U 2019. godini kompanija je potrošila 1,25 milijardi kWh čiste energije, što je ekvivalent smanjenju 570,000 tona CO2.\nKako bi doprinela kružnoj ekonomiji, kompanija Huawei je posvećena maksimalnom iskorišćavanju resursa tokom životnog ciklusa proizvoda. Na primer, ponovo je upotrebljeno 86% proizvoda vraćenih kompaniji, a samo 1,24% njenog e-otpada je deponovano.\nKompanija Huawei radi i na većoj upotrebi obnovljivih izvora energije. Fotonaponska (PV) postrojenja izgrađena na kampusima kompanije Huawei imaju zajednički kapacitet od 19,35 MW, a tokom 2019. godine generisala su 13,57 miliona kWh električne energije. Kompanija u većem obimu primenjuje i svoje pametno PV rešenje, kao što je to slučaj sa PV postrojenjem od 300 MW u argentinskoj provinciji Huhuj. Ova PV postrojenja godišnje proizvedu 660 miliona kWh električne energije, što je dovoljno za napajanje 160.000 domova.\nKompanija Huawei posvećena je unapređenju digitalne inkluzije i radu na tome da digitalne tehnologije budu dostupne svima. Kompanija je 2019. godine lansirala rešenje RuralStar Lite, koje u velikoj meri smanjuje troškove izgradnje lokacije i povezuje više od 40 miliona ljudi u udaljenim mestima. Rešenje nudi mogućnost povezivanja na svim vrstama terena kao što su ravnice, brdoviti krajevi, pustinje i ostrva. Kompanija Huawei je takođe sarađivala sa svojim partnerima na izradi mobilne digitalne učionice DigiTruck, koja je pružila trening digitalnih veština za gotovo 800 Kenijaca koji žive u udaljenim regionima. U septembru 2019. godine kompanija Huawei potpisala je memorandum o razumevanju sa regionalnom UNESCO kancelarijom za istočnu Afriku. Zajedno će raditi na tome da se DigiTruck proširili na više zemalja i da digitalne veštine budu dostupne svim Afrikancima.\nU izveštaju kompanija Huawei je navela da će informaciono-komunikacione tehnologije imati ključnu ulogu u postizanju ciljeva održivog razvoja Ujedinjenih nacija i pozvala celu industriju da zajedno radi na promociji socioekonomskog razvoja, zaštite životne sredine i dobrobiti čovečanstva.\n“Kompanija Huawei veruje u otvorenost i saradnju za zajednički uspeh. Radimo sa industrijskim partnerima, poput naših dobavljača, kako bismo izgradili uspešan industrijski ekosistem”, rekao je Tao Jingwen, član upravnog odbora kompanije i predsednik CSD odbora kompanije Huawei. “Uvereni smo da možemo da prevaziđemo ove izazove. Držaćemo se ovog pravca poslovanja i nastavićemo da kreiramo vrednost za naše kupce i širu globalnu zajednicu.”\nIzveštaj o održivosti za 2019. godinu na: http://www.huawei.com/en/sustainability/sustainability-report


Besplatan PCR test za sve turiste koji dođu u Crnu Goru - Biznis info portal - Bilans.ba\nHomeVijestiBesplatan PCR test za sve turiste koji dođu u Crnu Goru\nSvim turistima koji ovog ljeta posjete Crnu Goru biće obezbijeđeno besplatno PCR testiranje, ukoliko im je to potrebno za povratak u matičnu zemlju, saopšteno je 23. juna iz crnogorske Vlade. “Testiranje je moguće za turiste koji imaju dokaz plaćene boravišne takse u hotelu ili registrovanom privatnom smještaju na teritoriji Crne Gore”, saopšteno iz Ministarstva ekonomskog razvoja.\nPočetkom maja saopšteno je iz Ministarstva zdravlja da će za turiste biti besplatno liječenje za oboljele od COVID 19. Testiranje PCR potrebno je zakazati najmanje 72h prije povratka turiste u svoju zemlju, navode iz MEK, uz apel hotelijerima da preuzmu obavezu zakazivanja testiranja. “Nadležna osoba iz hotela ili privatnog smještaja treba da pozove epidemiološku službu lokalnog Doma zdravlja gdje je turisti prijavljen da bi rezervisao testiranje, a turista treba u dogovorenom terminu da dođe na testiranje”, kažu iz Ministarstva.\nCrna Gora ima povoljnije vrijednosti indikatora obolijevanja u odnosu na Grčku, Španiju, Tursku, Kipara i Hrvatsku, država kojima je bitna grana ekonomije turizam, saopšteno je 21. juna iz Instituta za javno zdravlje. Prema podacima IJZ vakcinu protiv korona virusa do sada je u Crnoj Gori primilo više od 31 odsto punoljetnih građana, dok je kompletno vakcinisano 26,7% stanovništva.\n“Crna Gora je procentualno vakcinisala veći dio svog stanovništva u odnosu na Albaniju, Sjevernu Makedoniju, Bosnu i Hercegovinu i Kosovo što se tiče zemalja regiona, a Bugarske što se tiče zemalja EU“, saopšteno je ranije iz Instituta. Podsjetimo, u Crnu Goru od 8. juna bez PCR testa dozvoljen je ulazak državljanima Švajcarske i Moldavije. Od ranije, bez dokaza o vakcinaciji ili testa, u Crnu Goru ulaze državljani svih zemalja članica Evropske unije i državljani: Albanije, Bosne i Hercegovine, Hrvatske, Kosova, Srbije, Sjeverne Makedonije, Izraela Rusije, Ukrajine, Bjelorusije.


Nema potrebe za cisternama, spas u česmam – Ozon Media\nNema potrebe za cisternama, spas u česmam\nSremska Mitrovica – Usled visokih spoljnih temperatura, u gradovima širom Srbije, na javnim mestima postavljene su cisterne sa vodom, kao i česme povezane sa hidrantima, namenjene svim građanima za osvežavanje i rashlađivanje, naročito najstarijim osobama, koji najteže podnose vrućinu.\nU Sremskoj Mitrovici za to nema potrebe, jer na ovim prostorima postoji duga tradicija vodosnabdevanja preko javnih česmi. U poslednjih 20 godina to je alternativni vid vodosnabdevanja i uglavnom se koristi u rasterećenju sistema organizovanog snabdevanja vodom, u situacijama velike potrošnje ili prilikom havarija na mrežama i izvorištima, kada dolazi do zastoja u vodosnabdevanju.\nNa teritoriji naše Opštine registrovano je 65 arteskih i subarteskih bunara kojima gazduje Direkcija za izgradnju Grada. Od toga ih je 58 u funkciji, a u samom gradu 16. Rezultati istraživanja rađenih za potrebe izrade elaborata o rezervama podzemnih voda, pokazuju da je ukupna količina podzemnih voda koja preko registrovanih bunara slobodno ističe 30 litara vode po sekundi ili 2600 metara kubnih dnevno. Dubina bunara je od 120 do 410 m. Temperature vode kreću se od 15 do 28 stepeni u zavisnosti od hidrogeoloških zona.Ovi podaci ukazuju da je reč o stabilnom režimu podzemnih voda, kažu u Javno komunalnom preduzeću „Vodovod“.\nZavršen turnir u fudbalu na pesku\nMitrovački penzioneri preživljavaju sa 13.000 dinara mesečno\n04.04.2015. Ozon Komentari su isključeni na Mitrovački penzioneri preživljavaju sa 13.000 dinara mesečno\nRadovi u ulici 1. Novembar u Laćarku\n06.07.2011. Ozon Komentari su isključeni na Radovi u ulici 1. Novembar u Laćarku


Održan dvodnevni turnir u uličnom fudbalu – Semendria\nOdržan dvodnevni turnir u uličnom fudbalu\n03. septembar 2013. DRUŠTVO – Na Gradskom trgu u Smederevu, tokom vikenda, održan je dvodnevni turnir u uličnom fudbalu, koji je u okviru Smederevske jeseni organizovala Policijska uprava u Smederevu, u saradnji sa organizatorima ovog takmičenja u malom fudbalu „Street Football Serbia”.\nProjekat pod nazivom “Ja volim život, a ti?” okupio je 16 ekipa sa idejom promovisanja zdravog života, etike, fer pleja, suzbijanja rasizma, verske i nacionalne netrpeljivosti, borbi protiv svih oblika nasilja na sportskim priredbama, kao i huliganizma i nasilja uopšte, kao društveno neprihvatljivog ponašanja.\nCiljna grupa projekta su deca i mladi uzrasta od 8 do 16 godina, kao i njihovi roditelji, kojima su policijski službenici, kroz razgovor, ukazali na razne oblike maloletničke delinkvencije i značaj njenog suzbijanja.\nUčesnike dvodnevnog turnira pozdravili su pomoćnik gradonačelnika za omladinu i sport, Saša Momić i nekadašnji igrač FK Smederevo, Aleksandar Pantić.\n„U ime Grada i u svoje ime vas pozdravljam, posebno takmičare, njihove roditelje i drugare koji su došli da ih bodre. Takođe, pozdravljam i pripadnike Ministarstva unutrašnjih poslova, koji su nam se pridružili u promociji zdravog života, protiv droge, alkohola i nasilja na sportskim terenima”, rekao je Momić.\nOn je poručio da pobeda nije najvažnija, već lepo druženje i uživanje u fudbalu i da se, igrajući fudbal i baveći se sportom, raduju životu.\nU okviru ovog projekta, koji je podržala i misija OEBS u Srbiji, pripadnici Policijske uprave postavili su štand na gradskom trgu, neposredno pored terena za ulični fudbal, gde su delile majice, letke, hemijske olovke, rasporede časova i drugi promotivni materijal, koji nose poruke o štetnosti narkomanije, alkohola, maloletničke delinkvencije i huliganizma.\nOrganizovana je i kreativna radionica u kojoj su deca crtala na temu „Uzroci nasilja na sportskim priredbama”, a nagrada za najbolji crtež je fudbalska lopta, poklon kompanije “NIKE”, sponzora projekta „Street football Srbija”.\n« Kampanja posvećena većoj bezbednosti dece u saobraćaju\nAtletičari ponovo blistali »


Zoran Gajić: Svi žele na Olimpijske igre 2020. - Fakultet za sport\nZoran Gajić: Svi žele na Olimpijske igre 2020.\nHome/Servis/Vesti/Zoran Gajić: Svi žele na Olimpijske igre 2020.\nSajam sporta je privukao veliki broj ljudi iz pomenute sfere, a Fakultet za sport Univerziteta „Union – Nikola Tesla“ je imao čast da ugosti predsednika Odbojkaškog saveza Srbije, Zorana Gajića, koji je svojevremeno bio i selektor zlatne generacije sa Olimpijskih igara u Sidneju 2000. godine.\nEvropske olimpijske kvalifikacije su najvažnije reprezentativno takmičenje, koje će se održati od 5. do 10. januara naredne godine u Berlinu. Dame su već izborile plasman, dok mušku selekciju predvođenu prvim strategom Slobodanom Kovačem očekuje težak zadatak. Pored domaćina i Srbije, za jednu vizu u dvorani “Maks Šmeling” boriće se još: Bugarska, Francuska, Holandija, Slovenija, Češka i Belgija.\n– Veliko odbojkaško takmičenje, koje neće samo da privuče navijače iz tih zemalja, već i iz drugih zbog visokog kvaliteta. Ne bih nikoga da prozovem favoritom ili autsajderom, osam ekipa ima isti cilj, a to je prolazak na Olimpijske igre u Tokiju – počeo je priču Zoran Gajić.\nIako je Srbija akutelni evropski šampion u obe konkurencije, a u isto vreme seniorke vladaju i na planetarnom nivou, nekadašnji trener između ostalih, Rabite i Rusije, izneo je mišljenje na činjenjicu da kontinentalni prvaci nemaju direktan prolaz na najveću sportsku smotru narednog leta.\n– Kalendar takmičenja je loš i preobiman i mi smo Savez, koji od svih ekipnih ima najduži program. Dešava se da na okupu budemo i po 180 dana, što stvara veliki psiho – fizički pritisak na igrače, ali i neverovatne finansijske izazove. Bili bismo presrećni, kada ne bi dolazilo do povreda i kada bi sezona trajala kraće. Na taj način bi se izbegle kvalifikacije za OI i sve bi moglo jednostavnije da se organizuje.\nNaša država je i domaćin šampionata Starog kontinenta 2021. za žene na desetogodišnjicu osvajanja evropskog zlata 2011, kada je pored Srbije organizator bila i Italija.\n– Prvi medijski sastanak zemalja organizatora evropskih prvenstava 2021. bi trebalo da se održi 16. i 17. decembra u sedištu CEV – a. Tada ćemo i da se dogovorimo sa Evropskom odbojkaškom konfederacijom o narednim koracima.\nNije tajna da se brojni sportski klubovi, posebno van fudbala muče sa finansijama. Međutim, Banka Poštanska štedionica umnogome olakšava normalno funkionisanje.\n– Država je najveći sponzor kroz Banku i u stanju smo da pomognemo tako što 64 ekipe od Super lige do Prve B ne plaćaju sudijske takse. Ogromna je količina novca, koju doniramo klubovima da bismo napravili prepoznatljivu utakmicu na mnogo boljem nivou uz postavljane tarafleksa tokom 44 prenosa. Tržište rešava da li je nešto isplativo ili ne, to ne zavisi od naših želja. Košarka i fudbal imaju međunarodan besplatan marketing u smislu NBA lige u Sjedinjenim Američkim Državama. Daleko je lakše od odbojke, koja nema velike derbije između Barselone, Mančestera i Livepula, kada je reč o vodećim fudbalskim takmičenjima.\nOdbojkaški savez Srbije dosta ulaže i u marketing, jedan od vidova je i zvanična televizija krovne organizacije.\n– Pratimo savremena tehnološka dostignuća i svesni smo da su društvene mreže veoma važne, ali i da televizijski gledalac nije samo pasivni posmatrač, koji sedi ispred računara. Imamo OSSRB TV i napravi smo seriju emisija kako žive i rade naši reprezentativci, pre svega, u Italiji, Turskoj i drugim zemljama – zaključio je Zoran Gajić.\nPRIPREMIO: Uroš Selenić


Kraj drame na Tajlandu, spasena sva deca i njihov trener\nНасловна Занимљивости Необични свет Kraj drame na Tajlandu, spasena sva deca i njihov trener\nBANGKOK: Međunarodni tim spasilaca uspeo je da iz poplavljene pećine na Tajlandu spase svih 12 dečaka i njihovog fudbalskog trenera.\nPosle trodnevne operacije spasavanja iz pećine na severu Tajlanda sva deca su prebačena na sigurno. Dečaci koji su izvučeni juče i prekjuče osećaju se dobro, imaju apetit, „zdravi su i nasmejani”.\nTokom današnje akcije spašavanja evakuisana četiri dečaka i trener u razmaku od nekoliko sati.\nOsam dečaka koji su spaseni u nedelju i ponedeljak nalaze se u bolnici.\nOperacija spasavanja preostala četiri dečaka i njihovog trenera iz pećine na severu Tajlanda počela je jutros, a zvaničnici očekuju da će sva petorica biti izvučena tokom dana. U jučerašnjoj akciji spasavanja iz pećine u Tajlandu izvučena su četiri dečaka, koliko i prethodnog dana.\n„Sva petorica će biti istovremeno danas izvučena”, rekao je Osotanakorn, što su prisutni s radošću glasno pozdravili.\nAP javlja a Tanjug prenosi da će pećinu danas napustiti i lekar i trojica pripadnika tajlandskih „foka” koji su sa dečacima.\nTajlandski spasioci: Ne znamo da li je čudo ili nauka\nTajlandske mornaričke foke nakon što je završena operacija spasavanja 12 dečaka i njihovog fudbalskog trenera iz pećine na severu Tajlanda, objavili su na Fejsbuku da ne znaju da li je to čudo, nauka ili nešto drugo.\n„Ne znamo da li je to čudo, nauka ili šta već. Svih 13 članova tima Divlje svinje su sada van pećine”, napisale su mornaričke foke.\nKako Bi-Bi-Si prenosi, za sada nema podataka o lekaru i tri spasioca koji su poslednjih dana bili sa dečacima.\nŠef misije spasavanja i guverner provincije Čiang Rai u kojoj se nalazi pećina Narongsak Osotanakorn, opisao je misiju spasavanja kao „Tim Ujedinjenih nacija”, budući da su u njemu bili specijalci i volonteri iz Velike Britanije, Kine, Mjanmara, Laosa, Australije, SAD, Japana i mnogih drugih zemalja.\nKako prenosi Bi-Bi-Si atmosfera kod pećine je trenutno vesela.\nAkciju spasavanja pozdravili su svetski lideri – američki predsednik Donald Tramp, britanska premijerka Tereza Mej i nemačka kancelarka Angela Merkel. (Tanjug)\nspasavanje dečaka na Tajlandu\nПретходни текст: Devet medalja za Bačkopalančane u III kolu Mini kajak i pionirske lige Srbije\nСледећи текстProfesionalno šminkanje duše za samo 2000 din\nDugoročna prognoza: Da li nas čeka zima bez snega?


Razumevanje opreme za nadzor u savremenom svetu - Blog - VojvodinaCafe Forum\n, 21.05.2019 u 11:15 (271 Pregleda)\nZahvaljujući razvoju tehnologije, oprema za video nadzor uključuje neke od najnovijih tehnologija, kako bi se ostvarili što bolji rezultati u situacijama kojima su namenjeni, što potvrđuje i sve veća popularnost ove opreme.\nGlavni cilj opreme je nadgledanje svega što se radi ili izgovori na prostoru gde ne bi trebalo da bude nikog. Ova oprema uobičajena je u bankama, poslovnim zgradama, prodavnicama, skladištima, pa čak i kućama.\nSistemi za video nadzor mogu biti različiti, od onih koji samo nadgledaju ono što se dešava, do onih koji to sve i snimaju. Tri osnovna tipa ove opreme uključuju video nadzor, telefonski nadzor i kontra nadzor.\nOprema za video nadzor radi tako što nadgleda/snima ono što se dešava na prostoru gde je postavljena. Telefonski nadzor, sa druge strane “sluša” i snima zvuk i konverzaciju na širem području ili preko telefona; ova vrsta sistema za nadzor se, takođe, naziva i slušni nadzor i može da se ugradi zajedno sa video nadzorom, tako da se istovremeno prati zvuk i slika. Da biste se obezbedili da niste pod prismotrom, koristi se oprema za kontra nadzor.\nPostoji nekoliko prednosti korišćenja opreme za video nadzor, a zajednička prednost je da možete nadgledati kuću, poslovni prostor ili bilo koji drugi prostor koji želite, a time ćete imati mir, jer je željeni prostor siguran i pod nadzorom ove opreme. Stopa krađa će biti smanjena, jer pljačkaši izbegavaju ta mesta u strahu da će biti otkriveni. Ova oprema je korisna i u poslovnom okruženju, jer možete pratiti šta se dešava u poslovanju u vašem odsustvu, a u isto vreme može da se spreči korupcija.\nPostoje i negativne strane upotrebe opreme za nadgledanje, kao što je upotreba radi lične dobiti ili zabave. Stoga je neophodno da koristite ovu opremu na ispravan način.


Penali - Blic Online\nZbog kašnjenja infrastrukturnih radova, načelnik Prnjavora PRETI PENALIMA\nOdgovarajući na primedbe više odbornika u Skupštini opštine Prnjavor zbog kašnjenja završetka rekonstrukcije infrastrukture u Ulici Vida Nježića, Darko Tomaš, načelnik ove opštine, najavio je sankcije prema izvođaču radova.\nZvijezda 09 u četvrtfinalu Kupa BiH\nFudbaleri Zvijezde 09 su poslednji učesnici četvrtfinala Kupa BiH. Ekipa iz Etno sela „Stanišići“ je kao gost boljim izvođenjem penala savladala Leotar sa 6:5.\nUSKORO UKIDANJE PENALA NA PENZIJU Zakon o penzijskom osiguranju biće završen do kraja leta\nPenali koji su uvedeni svima koji su otišli u penziju pre 65. godine, a sa punim radnim stažom, uskoro bi trebalo da budu ukinuti.\nZA KAZNE I PENALE ČAK 80 MILIONA EVRA (Ne)potrebni troškovi ministarstava i drugih državnih institucija\nMihajlović: Penali zbog kanšjenja deonice LJig- Preljina\nMinistarka građevinarstva, saobraćaja i infrastrukture Zorana Mihajlović izjavila je danas da je probijen rok za završetak deonice autoputa Ljig- Preljina, da od investitora očekuje da objasni zašto se kasni i da će država Srbija da naplati penale, ukoliko nadzorni organ kaže da je to moguće.\nBANKE PLAĆAJU PENALE Depoziti sve veći, a krediti stagniraju\nBanke u BiH na računima imaju sve više novca, jer se depoziti građana stalno uvećavaju, dok se novac sve manje kroz kredite plasira u privredu.\nBACILI 18 MILIONA EVRA Evo šta bismo sve imali da državni direktori nisu bili BAHATI\nGrađani Srbije su prošle godine morali da plate čak 3,5 miliona evra penala zato što tri javna preduzeća nisu osmislila projekte za kredite koje su uzeli.\nOni koji odbiju da legalizuju stan u zgradi znajući da država ne može da im ga sruši - plaćaće veći porez na imovinu.\nMali: Penali od 3,7 miliona dinara za svaki dan kašnjenje radova u Vojvode Stepe\nGradonačelnik Siniša Mali izjavio je danas da će za svaki neopravdan razlog za kašnjenje radova na rekonstrukciji Ulice vojvode Stepe biti naplaćeni penali, koji iznose 3,7 miliona dinara po danu kašnjenja.


► Đurić: Srpska deca u Goraždevcu pala su kao žrtve sulude ideologije mržnje\nDirektor Kancelarije za Kosovo i Metohiju Marko Đurić naveo je u pisanom saopštenju da čitava Srbija saučestvuje u bolu žitelja Goraždevca, na čiju decu su 13. avgusta 2003. godine, kako je rekao, pucali tetoristi i ubili Panteliju Dakića (12) i Ivana Jovovića (19), a teško ranili Marka Bogićevića (12), Draganu Srbljak (13), Bogdana Bukumirića (14) i Đorđa Ugrenovića (20).\n"Srpska deca pala su kao žrtve sulude ideologije mržnje, koja nije usmerena ni prema kome određenom, već prema čitavom jednom narodu, njegovoj kulturi i trajanju, i nažalost ta ideologija do danas nije napuštena i ima brojne političke sponzore u Prištini", kazao je Đurić.\nOn je naveo da Srbi u Goraždevcu, "uprkos svom tragičnom gubitku i mukama koje svakodnevno savlađuju, i dalje opstaju na svojoj zemlji i ognjištima, čuvajući grobove svoje dece i predaka i trag srpskog postojanja u Metohiji".\n"Država Srbija će nastaviti da im pomaže na svaki način da se srpsko ime i nadalje čuje tamo gde se u kontinuitetu čulo vekovima", navodi se u saopštenju.\nStradanje srpske dece na Bistrici, kako dodaje, ostaće kao "večno upozorenje zapisano u velikoj i prepunoj knjizi srpskih stradanja na Kosovu i Metohiji", ali i kao podsetnik na obavezu da država Srbija nikada više ne bude toliko slaba i bespomoćna.\n"Ova tužna godišnjica je i povod da se još jednom sa negodovanjem setimo neuspeha međunarodnog pravosuđa na Kosovu i Metohiji, koje nije rasvetlilo nijedan od zločina počinjenih nad srpskim stanovništvom nakon 2000. godine", rekao je Đurić.\nZatvarajući istragu o stradanju dece i mučeništvu mnogih drugih sunarodnika na Kosovu i Metohiji, učinjen je greh protiv čovečnosti, a demokratski svet je kapitulirao pred ideologijama mržnje i terorizmom, zaključio je Đurić u saopštenju.


Digitalna pismenost važna za rast firmi i ekonomije\nMinistarka trgovine, turizma i telekomunikacija u Vladi Republike Srbije Tatjana Matić ukazala je na to da je udar pandemije pokazao koliko je važno da društvo i privreda budu digitalno pismeni kako bi uspešno nastavili da obavljaju svakodnevne poslove.\nMatić je, na USAID-ovoj onlajn konferenciji "1.000 preduzeća", istakla da, osim toga, digitalne veštine utiču na rast zaposlenosti, razvoj preduzeća i čitave ekonomije, dodavši da je razvoj digitalnih veština kod građana strateški program Vlade Srbije.\nOna je objasnila da se ta strategija sprovodi s ciljem iskorišćavanja što većeg potencijala građana za nove poslove, razvoj čitave ekonomije i boljeg kvaliteta života.\nMinistarka je navela da je misija strategije da se unapredi sistem kojim će se ostvariti veće digitalne veštine kod građana.\nPrema njenim rečima, država je u prethodnom periodu posebnu pažnju posvetila razvoju infrastrukture za digitalne tehnologije, napomenuvši da ako ljudi nisu obučeni, celokupni cilj digitalnog razvoja društva neće biti postignut.\nMatić je naglasila da će digitalni razvoj smanjiti ekonomski jaz između ruralnih i urbanih sredina.\nAmbasador SAD u Srbiji Entoni Godfri rekao je da postoje ohrabrujući znaci digitalizacije srpske privrede, i dodao da je trećina srpskih preduzeća ili transformisala poslovne modele ili planira to da učini.\nElektronska trgovina predstavlja mogućost da mala i srednja preduzeća povećaju rast i to im pomaže da se povežu sa milionima potrošača, što posebno ima veliki značaj za vreme pandemije, rekao je Godfri i dodao da ga raduje što vidi da se ta promena dešava i u Srbiji.\nAmbasador SAD je naveo i da će kancelarija DFC takođe pomoći malim i srednjim preduzećima u Srbiji i regionu, dodavši da već postoji progres u pravljenju institucionalnog programa za garantnu šemu kao podršku preduzećima.\nGodfri je rekao da će investicije u oblasti infrastrukture, ali i u privatnom sektoru, direktno pomoći inkluzivnom privrednom rastu.\nSrpsko finansijsko tržište još nije dovoljno otvoreno za pristup finansiranju malim i srednjim preuzećima i to mora da se promeni jer se tehnologija veoma brzo menja u svetu, postoje različiti izvori finansiranja, te je zato od ključne važnosti da se omogući Srbiji da bude mnogo kompetitivnija, kako u regionu, tako i na međunarodnom tržištu, ukazao je ambasador.


Opozicija pita za Roćena i Sinđelića - Vijesti.me\nOpozicija pita za Roćena i Sinđelića\nDanas premijerski sat i poslanička pitanja, najviše za Nuhodžića Edit\n3358 pregleda 2 komentar(a)\nZabrinuti zbog progona crkve: Poslanici DF-a (Foto: Savo Prelević)\nSamir Kajošević 17. jul 2019, 08:16\nPoslanici Demokratskog fronta (DF) pitaće predstavnike Vlade da li državne institucije sprovode trajni progon Srba u Crnoj Gori. U poslaničkom pitanju Milana Kneževića (DF) ministru unutrašnjih poslova Mevludinu Nuhodžiću navodi se da državne institucije u Crnoj Gori tretiraju Srbe kao “građane drugog reda”.\n“Da li zabranom sveštenstvu Mitropolije crnogorsko-primorske da služi liturgiju na Svaču u Ulcinju, dok istovremeno čuva leđa Albancima koji poziraju u albanskim nošnjama i dvoglavim orlovima na ostacima drevnog hrama Svetog Jovana Krstitelja, Uprava policije aktivno učestvuje u realizaciji ideje o Velikoj Albaniji i zatiranju svega srpskog u Crnoj Gori”, navodi se u pitanju Kneževića.\nPoslanici će premijeru i ministrima postavljati pitanja na sjednici parlamenta koja počinje danas.\nKnežević će pitati ministra unutrašnjih poslova na osnovu kojih kvalifikacija je Novak Mugoša, sin sutkinje Suzane Mugoše, zaposlen u Specijalnoj antiterorističkoj jedinici (SAJ). Marina Jočić (DF) pitaće crnogorskog šefa diplomatije Srđana Darmanovića kada će biti završen proces razgraničenja sa Kosovom, dok će Strahinja Bulajić (DF) pitati koliko je po opštinama formirano privrednih društava čiji su osnivači lica sa turskim državljanstvima.\nPodsjećajući na dešavanja u Svaču, poslanik DF-a Predrag Bulatović pitaće Nuhodžića koliko je javnih skupova do sada zabranila Uprava policija i koliko je održano javnih skupova bez najave. Bulatović je upozorio da Vlada pomaže ideju vladajuće partije o formiranju jedne pravoslavne crkve, koju je najavio predsjednik Crne Gore Milo Đukanović.\nPoslanica SDP Draginja Vuksanović Stanković pitaće da li Vlada posjeduje evidenciju o broju crnogorskih građana koji su napustili državu u protekle tri godine, kao i da li postoji strategija koja bi to spriječila. Njen stranački kolega Raško Konjević pitaće ministra saobraćaja Osmana Nurkovića zašto Montenegro Airlines ne plaća poreze i da li je to u skladu sa zakonom. Poslanik Demokratskog fronta Nebojša Medojevićpitaće ministra finansija Darka Radunovića kad pristiže prva rata za plaćanje kredita kineskoj “Eksim” banci za izgradnju dionice auto-puta Smokovac-Mateševo, koliki je iznos i kako će Vlada obezbijediti novac.\nPoslanik DF-a Milun Zogović pitaće Nuhodžića šta je ministarstvo preduzelo povodom objavljivanja snimaka telefonskih razgovora Milana Roćena i da li su obavljeni informativni razgovori ili saslušanja.\nMinistra pravde Zorana Pažina pitaće da li će i kada izručiti Hrvatskoj Sašu Sinđelića.